type: legislation

text:
 |
 52013PC0480
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le faireachán, tuairisciú agus fíorú a dhéanamh ar astaíochtaí dé-ocsaíde carbóin ó mhuiriompar agus lena leasaítear Rialachán (AE) Uimh. 525/2013 /* COM/2013/0480 final - 2013/0224 (COD) */
 MEABHRÁN MÍNIÚCHÁIN
 1. COMHTHÉACS AN TOGRA
 An gá atá ann gníomhú ar athrú aeráide agus
 astaíochtaí gáis cheaptha teasa ó longa
 I mí na Nollag 2010, d’aithin Páirtithe Chreat‐Choinbhinsiún
 na Náisiún Aontaithe ar an Athrú Aeráide (UNFCCC) nár cheart go rachadh téamh
 domhanda níos mó ná 2 ̊ C thar na teochtaí a bhí ann roimh an réabhlóid
 thionsclaíoch[1].
 Tá sé sin ríthábhachtach má táthar chun iarmhairtí diúltacha an méid a
 chuireann daoine isteach ar an gcóras aeráide a shrianadh. Éilítear leis an
 sprioc fhadtéarmach sin go ndéanfaí astaíochtaí gáis cheaptha teasa domhanda a
 laghdú 50 % ar a laghad faoi bhun leibhéil 1990 faoin mbliain 2050[2].
 Ba cheart do thíortha forbartha a gcuid
 astaíochtaí a laghdú 80 % go 95 % faoin mbliain 2050 i gcomparáid le
 leibhéil 1990[3].
 Go meántéarmach, tá an AE tiomanta dá chuid astaíochtaí gáis cheaptha teasa a
 laghdú 20 % faoi bhun leibhéil 1990 faoin mbliain 2020, agus 30 % más
 iomchuí na dálaí. Tá an tiomantas sin ina chuid de chúig phríomhsprioc an AE sa
 Straitéis Eoraip 2020.[4]
 Sa bhreis air sin, d’aontaigh an Chomhairle Eorpach agus Parlaimint na hEorpa
 gur cheart d’earnálacha uile an gheilleagair rannchuidiú le hastaíochtaí a
 laghdú[5].
 D’fhonn rannchuidiú leis an Straitéis 2020 AE, luaitear sa Pháipéar Bán
 ar Iompar[6] a d'eisigh an Coimisiún in 2011, gur cheart astaíochtaí CO2 an AE ó mhuiriompar
 a laghdú 40 % (nó 50 % más féidir) ó leibhéil 2005 faoin mbliain
 2050.
 In 2010, measadh gurb ionann thart ar 180 Mt CO2
 agus iomlán na n‐astaíochtaí CO2 a bhain le gníomhaíochtaí muiriompair
 san Eoraip (lena n‐áirítear gníomhaíochtaí ar bhealaí laistigh den AE,
 muiraistir isteach san AE agus muiraistir amach ón AE). D’ainneoin gur thug an
 Eagraíocht Mhuirí Idirnáisiúnta (IMO) isteach íoschaighdeáin éifeachtúlachta
 fuinnimh le haghaidh catagóirí áirithe long ("an Innéacs Dearaidh um Éifeachtúlacht
 Fuinnimh", EEDI) in 2011[7],
 meastar go dtiocfaidh méadú ar líon na n‐astaíochtaí. Is í an
 phríomhchúis leis sin ná go meastar fós go mbeidh éileamh méadaithe ar mhuiriompar
 arna spreagadh ag fás ar thrádáil dhomhanda.
 Meastar go dtarlóidh an fás tuartha sin
 d’ainneoin bearta oibriúcháin agus teicneolaíochtaí reatha a bheith ar fáil
 chun ídiú fuinnimh agus astaíochtaí CO2 arb iad longa go sainiúil is
 cúis leo a laghdú suas le 75 % (de réir fhigiúirí IMO). Is féidir glacadh
 leis go bhfuil cuid shuntasach de na bearta sin cost‐éifeachtúil mar áirithítear
 go gcúiteofaí aon chostais oibriúcháin nó infheistíochta leis an gcostas
 laghdaithe i leith breosla. Is ann don neamhréiteach sin de bharr bhacainní
 margaidh a bheith ann ar ghlacadh teicneolaíochtaí agus beart oibriúcháin,
 bacainní amhail easpa faisnéise iontaofa ar éifeachtúlacht breosla long nó
 teicneolaíochtaí chun longa a athfheistiú, easpa rochtana ar airgead le
 haghaidh infheistíochtaí in éifeachtúlacht loinge agus dreasachtaí scoilte mar
 nach mbainfeadh úinéirí long tairbhe as a gcuid infheistíochtaí in
 éifeachtúlacht loinge toisc gurb na hoibreoirí a íocann as na billí breosla.
 Sainordú le haghaidh gnímh ar leibhéal an AE
 Níl an méadú réamh‐mheasta ar
 astaíochtaí CO2 ó loingseoireacht i gcomhréir le cuspóirí an AE,
 agus beidh tionchar diúltach ar an athrú aeráide mar thoradh air sin. Sa bhreis
 air sin, ar leibhéal an AE, is é muiriompar idirnáisiúnta an t‐aon mhodh
 iompair nach gcuirtear san áireamh i dtiomantas an AE maidir le hastaíochtaí
 gáis cheaptha teasa a laghdú lena gceanglaítear iarrachtaí breise ó gach
 earnáil eile.
 Mheabhraigh an Chomhairle agus an Pharlaimint
 tiomantas a rinneadh níos luaithe beart a dhéanamh sa Phacáiste um Fhuinneamh
 agus Athrú Aeráide a glacadh an 23 Aibreán 2009: i gcás nach bhfuil
 aon chomhaontú idirnáisiúnta ina n‐áirítear astaíochtaí muirí
 idirnáisiúnta cumhdaithe ina spriocanna um laghdú tríd an Eagraíocht Mhuirí
 Idirnáisiúnta formheasta ag na Ballstáit, nó mura bhfuil aon chomhaontú den sórt
 sin trí Chreat‐Choinbhinsiún na Náisiún Aontaithe ar an Athrú Aeráide
 formheasta ag an gComhphobal faoin 31 Nollaig 2011, ba cheart don
 Choimisiún togra a dhéanamh astaíochtaí muirí idirnáisiúnta a áireamh i
 dtiomantas an Chomhphobail maidir le laghdú astaíochtaí agus é mar aidhm go
 dtiocfaidh an togra atá beartaithe i bhfeidhm faoi 2013. Ba cheart aon tionchar
 diúltach ar iomaíochas an Chomhphobail a íoslaghdú le togra den sórt sin agus
 na tairbhí ionchasacha don chomhshaol á gcur san áireamh ag an am céanna.[8]
 Tá an spriocdháta sin imithe thart gan beart
 leordhóthanach ar an leibhéal idirnáisiúnta mar níltear ag súil go ndéanfaidh
 an EEDI, d'ainneoin a fhóntais, dearbhlaghduithe astaíochtaí a bhaint amach
 leis féin i gcomparáid le bonnbhlianta má tharlaíonn an fás ar thrácht atá
 tuartha. Dá bhrí sin, sheol an Coimisiún gníomhaíochtaí ullmhúcháin d’fhonn
 aghaidh a thabhairt ar astaíochtaí gáis cheaptha teasa ó mhuiriompar
 idirnáisiúnta.
 An gá atá le cur chuige oiriúnaithe chun
 astaíochtaí gáis cheaptha teasa ó mhuiriompar a laghdú
 Inniu, ní fios go beacht cé mhéid CO2
 agus astaíochtaí gáis cheaptha teasa eile a thagann ó mhuiriompar a bhaineann
 leis an AE, de bharr easpa faireacháin agus tuairiscithe ar na hastaíochtaí
 sin. Aithníodh sa mheasúnú tionchair agus sa chomhairliúchán le geallsealbhóirí
 (féach roinn 2) go bhfuil córas láidir um fhaireachán, tuairisciú agus
 fíorú(MRV) astaíochtaí gáis cheaptha teasa ó mhuiriompar ina réamhriachtanas
 maidir le beart ar bith atá margadhbhunaithe nó caighdeán éifeachtúlachta, cibé
 a gcuirtear i bhfeidhm ar leibhéal an AE nó ar leibhéal domhanda é.
 Sa bhreis air sin, ba cheart go mbeadh córas
 láidir MRV ina chabhair chun bacainní margaidh a bhaint, go háirithe na cinn a
 bhaineann leis an easpa faisnéise ar éifeachtúlacht loinge. Bunaithe ar
 thorthaí an mheasúnaithe tionchair, meastar dá dtabharfaí isteach MRV, go
 bhféadfaí laghduithe suas le 2 % ar astaíochtaí gáis cheaptha teasa a
 bhaint amach i gcomparáid le gnó mar is gnáth, agus go bhféadfaí glanchostais
 chomhiomlána a laghdú faoi suas le € 1.2 billiún faoi 2030.
 Trí MRV a thabhairt isteach mar chéad chéim,
 is féidir níos mó ama a chaitheamh ar spriocanna laghdaithe astaíochtaí a phlé
 agus cinntí a dhéanamh ina leith, mar aon le bearta bunaithe ar an margadh agus
 caighdeáin éifeachtúlachta chun na laghduithe sin a bhaint amach ar an gcostas
 is lú is féidir. Tá sé seo ábhartha ach go háirithe i gcás pléití ar leibhéal
 domhanda san IMO.
 Toisc gur léir go dtugann an Coimisiún
 tosaíocht do bhearta arna nglacadh ar leibhéal domhanda, ba cheart go mbeadh
 MRV an AE ina shampla le haghaidh chur chun feidhme MRV domhanda agus é mar
 aidhm na pléití idirnáisiúnta a luathú. Sa chomhthéacs seo, déanfar
 aighneachtaí ábhartha chuig an IMO nuair is iomchuí. Chomh luath is a chinntear
 córas domhanda, ba cheart an Rialachán molta a leasú chun MRV an AE a chur i
 gcomhréir leis an gcóras domhanda.
 2. TORTHAÍ AR CHOMHAIRLIÚCHÁIN LEIS NA
 PÁIRTITHE LEASMHARA AGUS MEASÚNUITHE TIONCHAIR
 Comhairliúchán le páirtithe leasmhara
 D’fhonn athbhreithniú a dhéanamh ar na
 roghanna beartais a luadh i ndara staidéar an IMO ar ghás ceaptha teasa in 2009[9] agus i staidéar CE Delft 2009[10], bunaíodh grúpa oibre (WG6)
 faoin gClár Eorpach um Athrú Aeráide II (ECCP). Cheadaigh an grúpa sin
 comhairliúcháin theicniúla foirmiúla le geallsealbhóirí agus sholáthair sé
 ionchur don tacaíocht sheachtrach, e.g. trí na roghanna beartais a chúngú. In
 2011, eagraíodh trí chruinniú dhá lá ina raibh níos mó ná 100 rannpháirtí ó
 riaracháin náisiúnta, ó chomhlachtaí loingseoireachta san AE agus ó
 chomhlachtaí loingseoireachta idirnáisiúnta agus ó chomhlachtaí eile agus
 eagraíochtaí neamhrialtasacha. Tá na miontuairiscí, an páipéar cúlra agus cur i
 láthair na gcruinnithe sin le fáil ar láithreán gréasáin an Choimisiúin mar
 fhaisnéis phoiblí[11].
 Sa bhreis air sin, chuir an Coimisiún ardán ardleibhéil
 ar bun, ina dtugtar le chéile saineolaithe ardleibhéil in earnáil an mhuiriompair,
 chun plé straitéiseach a chumasú go díreach leis an Leas‐Uachtarán Kallas
 agus leis an gCoimisinéir Hedegaard. Reáchtáladh na cruinnithe seo an 3 Feabhra 2011,
 an 28 Meitheamh 2011 agus an 7 Samhain 2011.
 Tionóladh comhairliúchán poiblí ar líne ón 19 Eanáir
 go dtí an 12 Aibreán 2012, i.e. 12 seachtaine. Fógraíodh seoladh
 an chomhairliúcháin phoiblí seo i bpreasráiteas. Rinneadh an comhairliúchán
 poiblí de réir “Prionsabail ghinearálta agus íoschaighdeáin le haghaidh
 comhairliúchán le páirtithe leasmhara ag an gCoimisiún”.
 Deimhnítear leis an gcomhairliúchán sin go
 meastar gurb é comhaontú domhanda san IMO an rogha fhadtéarmach is fearr chun
 laghduithe ar astaíochtaí gáis cheapa teasa a bhaint amach san earnáil
 loingseoireachta. I gcás birt Eorpaigh, tá comhaontú ginearálta ann gur cheart
 go mbeadh cothrom iomaíocht ann do gach long a úsáideann calafoirt na hEorpa.
 Creidtear go forleathan freisin nach mór faireachán trédhearcach agus láidir ar
 astaíochtaí a bheith ag gabháil le haon bheart atá margadhbhunaithe nó le caighdeán
 um éifeachtúlacht. Ba cheart go mbunófaí an faireachán sin d’fhonn ualaigh
 riaracháin mhíchuí a sheachaint agus torthaí tuairiscithe cruinne a áirithiú.
 Tá tuilleadh torthaí foilsithe ar láithreán gréasáin an Choimisiúin[12].
 Ar deireadh, bhí cruinniú páirtithe leasmhara
 eile ina raibh 120 rannpháirtí ón tionscal, ó eagraíochtaí neamhrialtasacha, ó na
 Ballstáit agus ó thríú tíortha ar siúl an 5 Nollaig 2012 inar díríodh
 ar chóras MRV a dhearadh san AE. Dhearbhaíodh ag an gcruinniú sin an gá atá le
 MRV toisc nach bhfuil aon sonraí láidre ar astaíochtaí CO2 ar fáil
 sa lá atá inniu ann. Tá roinnt tionscnamh chun faireachán agus tuairisciú a
 dhéanamh ar ídiú breosla, astaíochtaí CO2 agus éifeachtúlacht
 fuinnimh i bhfeidhm san earnáil loingseoireachta cheana féin. D’aontaigh na
 rannpháirtithe go forleathan gur cheart go mbeadh MRV bunaithe ar fhaisnéis
 arna ceangal ag Coinbhinsiúin idirnáisiúnta agus atá ar fáil ar bord lorg
 cheana féin chun an t‐ualach riaracháin a laghdú. Tá na cur i láthair agus
 na conclúidí foilsithe ar láithreán gréasáin an Choimisiúin[13].
 Measúnú tionchair
 Sa Mheasúnú Tionchair déantar anailís ar
 roinnt roghanna beartais, agus cuirtear i gcomparáid iad, maidir le bearta margadhbhunaithe
 agus rogha MRV-amháin. Seo a leanas na príomhthorthaí:
 –
 Is iad na príomhbhacainní ar chur chun feidhme beart
 lacáiste cost‐éifeachtúil:
 (i) easpa faisnéise iontaofa ar éifeachtúlacht
 breosla long nó easpa teicneolaíochtaí chun longa a athfheistiú,
 (ii) easpa rochtana ar airgeadas le haghaidh
 infheistíochtaí in éifeachtúlacht long
 (iii) dreasachtaí scoilte mar nach mbainfeadh
 úinéirí long tairbhe as a gcuid infheistíochtaí in éifeachtúlacht long mar, de
 bharr struchtúr na n‐oibríochtaí loinge, is iad na hoibreoirí a íocann na
 billí breosla go minic.
 Má bhaintear na bacainní margaidh beidh rath ar
 aon cheann de na bearta sin.
 –
 Tá an fhéidearthacht ann astaíochtaí a laghdú go
 suntasach i loingseoireacht trí bhíthin raoin beart teicniúil agus oibriúcháin,
 a bhfuil sé d’aidhm leo go príomha éifeachtúlacht fuinnimh long a fheabhsú. Tá
 na coigiltis bhreosla a bhaineann leis an gcuid is mó de na bearta teicniúla nó
 oibriúcháin níos mó ná na costais atá measta.
 –
 Tá glantairbhí leis na roghanna beartais uile ó
 thaobh tionchair chomhshaoil (laghdú CO2 agus astaíochtaí eile),
 eacnamaíoch (coigiltis ghlanchostais don earnáil muiriompair) agus sóisialta de
 (níos lú fadhbanna sláinte de bharr astaíochtaí cáithníní agus SOX
 laghdaithe, cruthú post).
 –
 D’fhéadfadh dhá chineál ciste cúitimh – ciste
 bunaithe ar ranníocaíochtaí le praghas socraithe carbóin agus ciste
 spriocbhunaithe a bhfuil sprioc laghdaithe sainithe aige agus praghas indíreach
 socraithe – agus córas trádála astaíochtaí muirí (ETS) na tairbhí is mó a
 thabhairt ó thaobh laghduithe astaíochtaí agus coigilteas costas de.
 Táthar ag súil gurb iad is fearr chun aghaidh a
 thabhairt ar na bacainní margaidh agus chun laghduithe astaíochtaí thart ar 10 %
 a bhaint amach faoi 2030 i gcomparáid le 2005. D’fhéadfaí coigiltis
 ghlanchostais shuntasacha a bhaint amach don earnáil loingseoireachta agus i
 gcás ina bhféadfaí na bacainní margaidh a bhaint go hiomlán (agus d’fhéadfadh
 suas le EUR 12 bhilliún a bheith i gceist in 2030 agus suas le EUR 5 bhilliún
 in aghaidh na bliana ar an meán). Go háirithe tá féidearthachtaí suntasacha
 coigiltis ann, trí theicneolaíochtaí éifeachtúlachta fuinnimh atá ann cheana
 féin a chur chun feidhme ar chostais dhiúltacha san earnáil sin, agus bearta
 oibriúcháin a chur chun feidhme, laghdófar astaíochtaí CO2
 tuilleadh dá dtoradh.
 –
 Bheadh laghduithe astaíochtaí níos teoranta i
 gceist leis an rogha MRV-amháin, a mheastar a bheith suas le 2 % in 2030
 (i gcomparáid leis an gcás bunlíne) lena mbainfí amach laghduithe costais suas
 le thart ar EUR 1.2 billiún in 2030 (thart ar EUR 900 milliún in
 aghaidh na bliana ar an meán). Díreofar leis sin ar bhacainní margaidh a bhaint
 a bhaineann leis an easpa faisnéise mar ghinfear faisnéis maidir leis an ídiú
 breosla agus ardófar feasacht ar an leibhéal bainistíochta ar choigiltis
 fhéideartha ar chostais bhreosla. Meastar costais an chur chun feidhme a bheith
 thart ar EUR 26 milliún in aghaidh na bliana (gan longa níos lú ná 5000 GT a
 áireamh sa raon feidhme). Ar an iomlán, tá cóimheas tairbhe/costais coibhneasta
 na rogha seo an‐ard.
 Cuirtear na torthaí iomlána i láthair sa
 mheasúnú tionchair a ghabhann leis an togra.
 Achoimre ar an mbeart atá beartaithe
 Is é príomhchuspóir an Rialacháin seo córas
 MRV Eorpach a chur ar bun maidir le hastaíochtaí CO2 ó longa mar
 chéad chéim de chur chuige céimnithe chun an hastaíochtaí sin a laghdú. D’fhonn
 na costais riaracháin ghaolmhara a laghdú agus torthaí láidre a áirithiú, moltar
 ceanglais MRV shimplí agus bharainneacha. Dá bhrí sin, tá an cur chuige ceaptha
 chun an úsáid is mó is féidir a bhaint as na sonraí atá ar bord long cheana
 féin.
 Dá réir sin, seo mar a bheadh gnéithe
 oibríochtúla an chórais MRV atá beartaithe:
 –
 Fócas ar CO2 mar an GCT is mó a astaíonn
 longa agus ar fhaisnéis eile is ábhartha maidir leis an aeráid, amhail faisnéis
 éifeachtúlachta chun dul i ngleic le bacainní margaidh maidir le beart
 maolúcháin cost‐éifeachtúil a ghlacadh agus chun an MRV a ailíniú le plé
 IMO ar chaighdeáin éifeachtúlachta do longa atá ann cheana féin
 –
 Déan astaíochtaí bliantúla CO2 a áireamh
 bunaithe ar ídiú breosla agus ar an gcineál breosla agus ar éifeachtúlacht
 fuinnimh ag baint úsáideas na sonraí atá ar fáil ó logleabhair, tuairiscí nóna
 agus nótaí seachadta um breosla umair
 –
 Struchtúir agus comhlachtaí atá ann cheana san earnáil
 mhuirí a úsáid, go háirithe eagraíochtaí aitheanta chun tuarascálacha
 astaíochtaí a fhíorú agus chun doiciméid a eisiúint i leith comhlíontachta
 –
 Astaírí beaga (longa níos lú ná 5000 GT) a eisiamh,
 arb ionann iad agus thart ar 40 % den chabhlach, ach nach n-astaíonn ach
 10 % de na hastaíochtaí iomlána
 I bprionsabal, ba
 cheart go gcumhdódh an córas MRV astaíochtaí de gháis cheaptha teasa eile,
 nithe lena gcuirtear brú ar an aeráid agus truailleáin aeir amhail SOX
 agus NOX. D’fhéadfaí raon leathan faisnéise comhshaoil ábhartha a
 sholáthar le cur chuige comhtháite dá leithéid, fad is a mbainfí úsáid as
 éifeachtaí sineirgíochta chun tairbhe na hearnála
 loingseoireachta agus na n‐údarás poiblí. Ní fhéadfaí an cur chuige
 barainneach arna mholadh maidir le MRV atá bunaithe ar dhoiciméid agus trealamh
 atá ar bord lorg cheana féin a úsáid chun astaíochtaí eile seachas CO2 a
 thomhas, áfach. Sa bhreis air sin, ní féidir a mheas go bhfuil an trealamh
 tomhais atá riachtanach le haghaidh astaíochtaí eile seachas CO2 a
 thomhas iontaofa go leor agus go bhfuil sé ar fáil lena n‐úsáid tráchtála
 ar muir. Dá bhrí sin, ag an gcéim seo ba cheart an córas MRV atá beartaithe a
 chur chun feidhme le haghaidh astaíochtaí CO2 amháin. Bheadh sé
 iomchuí athbhreithniú a dhéanamh ar an raon feidhme seo tráth níos déanaí.
 Maidir leis an raon
 feidhme geografach le haghaidh faireacháin, cumhdófar na bealaí seo a leanas i
 bprionsabal ar mhodh neamh‐idirdhealaitheach maidir le gach long, beag
 beann ar an mbratach atá ar foluain acu:
 –
 muiraistir laistigh den AE
 –
 muiraistir ón gcalafort deireanach nach bhfuil san AE
 go dtí an chéad chalafort cuarda AE (muiraistir isteach)
 –
 muiraistir ó chalafort san AE go dtí an chéad
 chalafort cuarda eile nach bhfuil san AE (muiraistir amach)
 Beidh
 an timthriall comhlíontachta bunaithe ar chur chuige caighdeánach. Moltar cur
 chuige barainneach a úsáid, mar aon le líon teoranta cúraimí a shannadh don
 Choimisiún a gheobhaidh cúnamh ón nGníomhaireacht Eorpach um Shábháilteacht
 Mhuirí (EMSA). Dhéanfadh fíoraitheoirí tríú páirtí creidiúnaithe cúraimí a
 bhaineann le pleananna faireacháin agus tuarascálacha astaíochtaí a sheiceáil,
 cumarsáid le húinéirí agus oibreoirí long agus eisiúint doiciméad
 comhlíontachta a áirithiú. Tá taithí fhairsing ag comhlachtaí dá leithéid, lena
 bhféadfaí comhlachtaí aitheanta a chuimsiú, cheana féin agus tá ról tábhachtach
 acu i sábháilteacht mhuirí. Bheadh ar na Ballstáit a áirithiú go ndéanfaí oibleagáidí
 an MRV a fhorfheidhmiú, go háirithe na hÚdaráis Stáit Chalafoirt atá ag baint
 úsáide as sásraí rialaithe bratstáit agus Stát an chalafoirt agus as sonraí
 arna bhfoilsiú ag an gCoimisiún.
 D’fhéadfaí an córas MRV atá beartaithe a
 aistriú ina chóras domhanda gan ach líon beag coigeartuithe a dhéanamh mar úsáideann
 sé doiciméid a cheanglaítear go hidirnáisiúnta agus struchtúir atá ann cheana amhail
 cumainn rangúcháin agus údaráis bratstáit agus Stát an chalafoirt.
 D’fhonn cur chun feidhme an chórais MRV atá
 beartaithe a éascú, tá gá le rialacha níos sainiúla maidir le fíorú agus
 creidiúnú fíoraitheoirí. Chomh maith leis sin, ba cheart an cur síos ar na
 ceithre mhodh faireacháin agus socrú faisnéise eile is ábhartha maidir leis an
 aeráid amhail na táscairí éifeachtúlachta dá bhforáiltear in Iarscríbhinn I
 agus II den Rialachán atá beartaithe a athbhreithniú bunaithe ar an bhfianaise
 eolaíochta agus ar fhorbairt caighdeán idirnáisiúnta. Chun na críocha sin, ba
 cheart a thabhairt de chumhacht don Choimisiún gníomhartha tarmligthe ábhartha
 a ghlacadh.
 Chun ullmhú pleananna faireacháin, tuairisciú
 agus fíorú ar astaíochtaí agus faisnéis eile is ábhartha leis an aeráid a
 shimpliú, úsáidfear teimpléid leictreonacha. Beidh na teimpléid seo á soláthar
 agus á nglacadh ag an gCoimisiún bunaithe ar ghníomhartha cur chun feidhme.
 Léirítear céimeanna an phróisis MRV san fhíor
 seo a leanas.
 3. EILIMINTÍ DLÍ AN TOGRA
 Bunús dlí
 Is é Airteagal 192(1) den Chonradh ar Fheidhmiú
 an Aontais Eorpaigh (CFAE) bunús dlí an togra reachtaigh. Is é atá mar bhonn
 leis an togra reachtach tabhairt faoi chuspóir dlisteanach laistigh de raon
 feidhme Airteagal 191(1) den CFAE, eadhon, athrú aeráide a chomhrac. Is é
 cuspóir an togra reachtaigh seo a áirithiú go ndéantar faireachán agus tuairisciú
 ar astaíochtaí gáis cheaptha teasa ó longa, agus dá bhrí sin, go bhfeabhsaítear
 infhaighteacht faisnéise do cheapadh beartas agus cinnteoireacht i gcomhthéacs
 thiomantais an Aontais maidir le hathrú aeráide agus go gcuirtear dreasachtaí
 ar fáil le haghaidh iarrachtaí maolúcháin. Ní féidir an cuspóir sin a bhaint
 amach ar bhealach nach bhfuil chomh sriantach leis an togra reachtach.
 Prionsabal na coimhdeachta
 D'fhonn údar a thabhairt do bheart ón AE, ní
 mór go mbeadh meas ar phrionsabal na coimhdeachta.
 (a)
 Gnéithe trasnáisiúnta na faidhbe (tástáil
 riachtanais)
 Is eilimintí tábhachtacha iad gnéithe trasnáisiúnta
 an athraithe aeráide agus an mhuiriompair i ndáil le cinneadh a dhéanamh
 an bhfuil beart ón Aontas riachtanach. Ní leor beart ar an leibhéal náisiúnta amháin
 chun freastal ar na cuspóirí atá leagtha amach sa Pháipéar Bán ar Iompar. Tá sé
 riachtanach don Aontas dá bhrí sin creat cumasúcháin a chruthú d’fhonn ceanglais
 idirnáisiúnta agus ceanglais an Aontais a chomhlíonadh, le faireachán,
 tuairisciú agus fíorú comhchuibhithe na n‐astaíochtaí gáis cheaptha teasa
 a áirithiú
 (b)
 Tástáil éifeachtachta (breisluach)
 De bharr a éifeachtachta, bhainfí tairbhí
 soiléire as beart a dhéanamh ar leibhéal an Aontais i gcomparáid le beart a
 dhéanamh ar leibhéal an Bhallstáit. Toisc go ndéantar na tiomantais
 uileghabhálacha um athrú aeráide ar leibhéal an Aontais, lena n‐áirítear
 an sprioc maidir le hastaíochtaí a laghdú in earnáil an mhuiriompair faoi 2050
 mar a leagadh amach é sa Pháipéar Bán ar Iompar, tá sé éifeachtach na rialacha atá
 riachtanach le haghaidh an MRV a fhorbairt ar an leibhéal seo freisin. Sa
 bhreis air sin, áiritheoidh an gcreat dlí sin éifeachtacht trí MRV
 comhchuibhithe a fheidhmiú le haghaidh muiraistear loinge idir calafoirt i
 mBallstáit éagsúla, arb ionann iad agus 90 % de na haistir chuig calafoirt
 i mBallstáit an AE. Sa bhreis air sin, dá ndéanfaí beart ar leibhéal an AE,
 dhéanfaí saobhadh iomaíochta sa mhargadh inmheánach
 a sheachaint trí shrianta comhshaoil comhionanna a áirithiú do na longa uile a thagann
 isteach i gcalafoirt an AE.
 Prionsabal na comhréireachta
 Comhlíonann an togra prionsabal na
 comhréireachta ar na cúiseanna seo a leanas:
 Ní théann sé thar a bhfuil riachtanach chun an
 cuspóir a bhaint amach maidir le sonraí iontaofa a bhailiú ar astaíochtaí gáis
 cheaptha teasa ó longa. Sa bhreis air sin, tá an mhodheolaíocht le haghaidh MRV
 sa Rialachán atá beartaithe bunaithe ar fhaisnéis atá ar fáil inniu ar bord
 lorg cheana féin. Ní bheidh aon trealamh breise de dhíth.
 Áirithítear comhréireacht an bhirt atá
 beartaithe freisin trí dhíriú ar astaíochtaí CO2, arb ionann iad
 agus 98 % d’astaíochtaí gáis cheaptha teasa na hearnála loingseoireachta
 agus ar longa móra os cionn olltonnáiste (GT) 5000. Fágtar as an áireamh leis
 sin beagnach leath den 19000 long atá os cionn olltonnáiste (GT) 300 a tháinig
 isteach i gcalafoirt an AE in 2010[14]
 ach cumhdaítear fós thart ar 90 % de na hastaíochtaí iomlána ó longa.
 4. IMPLEACHT BHUISÉADACH
 Mar atá sonraithe
 sa ráiteas airgeadais a ghabhann leis an Rialachán seo, cuirfear an Rialachán
 chun feidhme ag baint úsáide as an mbuiséad atá ann cheana agus ní bheidh
 tionchar aige ar an gcreat airgeadais ilbhliantúil. Meastar go mbeidh costais
 TF teoranta de thart ar EUR 0.5 M i gceist chun an coigeartú atá de dhith a
 dhéanamh ar uirlis atá ann cheana agus arna hóstáil agus arna feidhmiú ag EMSA.
 Braitheann rannpháirtíocht EMSA ar chúram coimhdeach ábhartha na
 gníomhaireachta a dhéanfaidh Bord EMSA a ghníomhachtú agus a fhormheas.
 5. GNÉITHE ROGHNACHA
 Clásal um athbhreithniú/leasú
 San áireamh sa
 togra tá foráil lena gceadaítear don Choimisiún athbhreithniú a dhéanamh ar an
 Rialachán seo i gcomhthéacs forbairtí idirnáisiúnta amach anseo, go háirithe i
 gcás ina dtabharfaí córas MRV domhanda isteach tríd an IMO. I gcás dá leithéid,
 ba cheart an Rialachán atá beartaithe a athbhreithniú agus é a leasú más iomchuí
 d'fhonn forálacha an MRV a chur i gcomhréir leis an gcóras idirnáisiúnta.
 2013/0224 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 maidir le faireachán, tuairisciú agus fíorú a
 dhéanamh ar astaíochtaí dé-ocsaíde carbóin ó mhuiriompar agus lena leasaítear
 Rialachán (AE) Uimh. 525/2013
 (Téacs atá ábhartha maidir leis an LEE)
 TÁ PARLAIMINT NA HEORPA AGUS COMHAIRLE AN
 AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 192(1) de,
 Ag féachaint don togra ón gCoimisiún Eorpach,
 Tar éis an dréachtghníomh reachtach a chur
 faoi bhráid na bparlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[15],
 Ag féachaint don tuairim ó Choiste na Réigiún[16],
 Ag gníomhú dóibh i gcomhréir leis an ngnáthnós
 imeachta reachtach,
 De bharr an méid seo a leanas:
 (1) Soláthraítear sainordú
 soiléir sa Phacáiste um Fhuinneamh agus Athrú Aeráide[17] ina n‐éilítear rannchuidiú ó
 earnálacha uile an gheilleagair, lena n‐áirítear loingseoireacht mhuirí
 idirnáisiúnta, d’fhonn na laghduithe ar astaíochtaí a bhaint amach: i gcás nach
 bhfuil aon chomhaontú idirnáisiúnta ina n‐áirítear astaíochtaí muirí
 idirnáisiúnta cumhdaithe ina spriocanna um laghdú tríd an Eagraíocht Mhuirí
 Idirnáisiúnta formheasta ag na Ballstáit, nó mura bhfuil aon chomhaontú den
 sórt sin trí Chreat‐Choinbhinsiún na Náisiún Aontaithe ar an Athrú
 Aeráide formheasta ag an gComhphobal faoin 31 Nollaig 2011, ba cheart
 don Choimisiún togra a dhéanamh astaíochtaí muirí idirnáisiúnta a áireamh i dtiomantas
 an Chomhphobail maidir le laghdú astaíochtaí agus é mar aidhm go dtiocfaidh an
 togra atá beartaithe i bhfeidhm faoi 2013. Ba cheart aon tionchar diúltach ar
 iomaíochas an Chomhphobail a íoslaghdú le togra den sórt sin agus na tairbhí
 ionchasacha don chomhshaol á gcur san áireamh ag an am céanna.
 (2) In Iúil 2011, ghlac an
 Eagraíocht Mhuirí Idirnáisiúnta (IMO) bearta teicniúla agus oibriúcháin, go
 háirithe an Innéacs Dearaidh um Éifeachtúlacht Fuinnimh (EEDI) le haghaidh long
 nua agus an Plean Bainistíochta um Éifeachtúlacht i bhFuinneamh Long (SEEMP), a
 fheabhsóidh cúrsaí i dtéarmaí an méadú ionchasach ar astaíochtaí gáis cheaptha teasa
 a laghdú, ach ní féidir leis na bearta sin amháin na laghduithe i
 ndearbhastaíochtaí gáis cheaptha teasa ó loingseoireacht idirnáisiúnta is gá a
 bhaint amach chun coinneáil leis an sprioc domhanda méaduithe ar theocht
 dhomhanda a theorannú do 2°C.
 (3) De réir sonraí arna soláthar
 ag an IMO, féadfar tomhaltas sonrach fuinnimh agus astaíochtaí CO2
 long a laghdú suas le 75 % trí bheartais oibriúcháin a chur i bhfeidhm
 agus trí theicneolaíochtaí reatha a chur chun feidhme; is féidir cuid
 shuntasach de na bearta sin a mheas mar bhearta cost‐éifeachtúla toisc
 gur féidir cúiteamh aon chostas oibriúcháin nó infheistíochta a áirithiú leis
 an laghdú ar chostais breosla.
 (4) D’fhonn astaíochtaí dé-ocsaíde
 carbóin ó loingseoireacht a laghdú ar leibhéal an Aontais is é an rogha is
 fearr i gcónaí córas a chur ar bun chun faireachán a dhéanamh ar astaíochtaí CO2
 agus chun iad a thuairisciú agus a fhíorú (córas MRV) bunaithe ar ídiú breosla na
 long mar chéim thosaigh i gcur chuige céimnithe chun astaíochtaí ó mhuiriompar a
 áireamh i dtiomantas an Aontais maidir le gás ceaptha teasa a laghdú.
 (5) Is deacair bearta a ghlacadh
 chun astaíochtaí gáis cheaptha teasa agus ídiú breosla a laghdú de dheasca bacainní
 margaidh amhail easpa faisnéise iontaofa maidir le héifeachtúlacht fuinnimh na
 long nó maidir leis na teicneolaíochtaí atá ar fáil chun longa a iarfheistiú,
 easpa rochtana ar mhaoiniú le haghaidh infheistíochtaí in éifeachtúlacht long
 agus dreasachtaí scoilte toisc nach mbainfidh úinéirí long leas as a n‐infheistíochtaí
 in éifeachtúlacht long nuair is iad oibreoirí a íocann as billí breosla.
 (6) Léirítear leis na torthaí ón
 gcomhairliúchán le páirtithe leasmhara agus ó phléití le comhpháirtithe
 idirnáisiúnta gur cheart cur chuige céimnithe a chur i bhfeidhm maidir le hastaíochtaí
 ó mhuiriompar a áireamh i dtiomantas an Aontais maidir le gás ceaptha teasa a
 laghdú agus córas láidir MRV a chur chun feidhme i leith astaíochtaí CO2
 ó mhuiriompar mar chéim thosaigh agus praghsáil na n‐astaíochtaí a
 dhéanamh ag céim níos deireanaí. Éascófar dul chun cinn suntasach ar leibhéal
 idirnáisiúnta leis an gcur chuige sin maidir le spriocanna i ndáil le
 laghduithe ar astaíochtaí gáis cheaptha teasa agus maidir le bearta breise chun
 na laghduithe sin a bhaint amach ar an gcostas is ísle.
 (7) Táthar ag súil le laghduithe
 suas le 2 % ar astaíochtaí mar thoradh ar thabhairt isteach chóras MRV an
 Aontais i gcomparáid le gnó-mar-is‐gnách agus le laghduithe
 comhiomlánaithe ar ghlanchostais suas le 1.2 billiún EUR faoi 2030 toisc go
 bhféadfadh sé cuidiú le bacainní margaidh a bhaint, go háirithe iad siúd a
 bhaineann le heaspa faisnéise maidir le héifeachtúlacht long. Ba cheart trádáil
 idirnáisiúnta a éascú leis an laghdú sin ar chostais iompair. Ina theannta sin,
 is réamhriachtanas é córas MRV láidir maidir le haon bheartas atá bunaithe ar
 an margadh nó aon chaighdeán éifeachtúlachta, cibé a bhfuil siad á gcur i
 bhfeidhm ar leibhéal an Aontais nó ar leibhéal domhanda. Soláthraíonn sé
 freisin sonraí iontaofa chun spriocanna beachta i ndáil le laghdú ar
 astaíochtaí a leagan síos agus chun measúnú a dhéanamh ar dhul chun cinn iarrachtaí
 earnáil an mhuiriompair i ndáil le geilleagar ísealcharbóin a bhaint amach.
 (8) Maidir leis na muiraistir
 uile laistigh den Aontas, na muiraistir uile isteach ón gcalafort deireanach nach
 bhfuil san Aontas go dtí an chéad calafort cuarda san Aontas, agus na
 muiraistir uile amach ó chalafort san Aontas go dtí an chéad chalafort eile
 nach bhfuil san Aontas, ba cheart iad a mheas mar aistir ábhartha chun críche faireacháin.
 Ba cheart astaíochtaí CO2 i gcalafoirt san Aontas lena n‐airítear
 cásanna ina bhfuil longa i mbeart nó ina mbogann siad laistigh de chalafort a
 chumhdach freisin, go háirithe toisc go bhfuil bearta sonracha ar fáil maidir
 leis na hastaíochtaí sin a laghdú nó a sheachaint. Ba cheart na rialacha seo a
 chur i bhfeidhm ar bhonn neamh‐idirdhealaitheach i ndáil le gach long
 beag beann ar an mbratach atá ar foluain aige.
 (9) Ba cheart an córas MRV atá beartaithe
 a bheith i bhfoirm Rialacháin de bharr a chasta agus a theicniúla is atá na
 forálacha arna dtabhairt isteach, an ghá atá le rialacha comhionanna is
 infheidhme ar fud an Aontais chun gné idirnáisiúnta an mhuiriompair a léiriú, rud
 a chiallaíonn go mbítear ag súil le go leor long a bheith ag teacht isteach chuig
 calafoirt i mBallstáit éagsúla, agus chun cur chun feidhme ar fud an Aontais a
 éascú.
 (10) Ba cheart córas láidir MRV an
 Aontais atá sainiúil maidir le longa a bheith bunaithe ar ríomh na n-astaíochtaí
 ó bhreosla a ídítear le linn muiraistear ó chalafoirt an Aontais agus chucu
 toisc nach féidir meastacháin chruinne iomchuí laistigh den raon feidhme
 sonrach seo a sholáthar ó shonraí maidir le díolacháin breosla de bharr
 toilleadh mór umair na long.
 (11) Ba cheart do chóras MRV an
 Aontais faisnéis eile is ábhartha maidir leis an aeráid a chumhdach chun
 éifeachtúlacht long a chinneadh agus chun anailís bhreise a dhéanamh ar na
 nithe a spreagann méadú ar astaíochtaí. Cuireann an raon feidhme sin córas MRV
 an Aontais i gcomhréir freisin le tionscnaimh idirnáisiúnta lena dtugtar
 isteach caighdeáin éifeachtúlachta do longa atá ann cheana, agus lena
 gcumhdaítear bearta oibriúcháin, agus cuidíonn sé le bacainní margaidh a
 bhaineann le heaspa faisnéise a bhaint.
 (12) D'fhonn an t‐ualach
 riaracháin a íoslaghdú d'úinéirí agus d'oibreoirí long, go háirithe d'fhiontair
 bheaga agus mheánmhéide, agus d'fhonn cóimheas costais is tairbhe an chórais
 MRV a bharrfheabhsú gan an cuspóir a chur i gcontúirt, eadhon an chuid is mó
 d’astaíochtaí gáis cheaptha teasa ó mhuiriompar a chumhdach, níor cheart go
 mbeadh feidhm ag rialacha an chórais MRV ach i gcás astaírí móra. Roghnaíodh
 tairseach olltonnáiste 5000 (GT) tar éis anailís mhionsonraithe oibiachtúil a
 dhéanamh ar mhéideanna agus ar astaíochtaí long atá ag teacht isteach agus ag
 imeacht ó chalafoirt an Aontais. Is iad longa atá os cionn 5000 GT, agus arb
 ionann iad agus thart ar 55 % de líon na long a thagann isteach i
 gcalafoirt an Aontais, is cúis le thart ar 90 % de na hastaíochtaí lena
 mbaineann. D'áiritheodh an tairseach neamh-idirdhealaitheach sin go gcumhdófaí
 na hastaírí ba thábhachtaí. Bheadh ualach riaracháin níos airde mar thoradh ar
 thairseach níos ísle, agus chuirfeadh tairseach níos airde srian le cumhdach na
 n-astaíochtaí agus, dá bhrí sin, le héifeachtúlacht an chórais ó thaobh an
 chomhshaoil de.
 (13) D’fhonn na hiarrachtaí
 riaracháin a íoslaghdú a thuilleadh d'úinéirí agus d'oibreoirí long, ba cheart go
 ndíreodh na rialacha faireacháin ar CO2 mar is é sin an gás ceaptha
 teasa is ábhartha a astaíonn muiriompar agus is é is cúis le suas le 98 %
 d’astaíochtaí gáis cheaptha teasa iomlána na hearnála sin.
 (14) Ba cheart a chur san áireamh
 leis na rialacha na ceanglais reatha agus na sonraí atá ar fáil cheana ar bord
 long; mar sin ba cheart an deis a thabhairt d’úinéirí long ceann de na ceithre
 mhodh faireacháin a leanas a roghnú: úsáid Nótaí Seachadta um Breosla Umair, faireachán
 ar bhreosla umair, sreabhmhéadair le haghaidh próisis dócháin is infheidhme nó
 astaíochtaí díreacha a thomhas. Ba cheart an rogha a dhéanfar a dhoiciméadú sa phlean
 faireacháin a bhaineann le longa go sainiúil agus sonraí breise a sholáthar
 leis ar chur i bhfeidhm an mhodha roghnaithe.
 (15) Ba cheart a mheas go bhfuil
 aon chuideachta atá freagrach as tréimhse tuairiscithe iomlán maidir le long
 atá ag tabhairt faoi ghníomhaíochtaí loingseoireachta freagrach as na
 riachtanais faireacháin agus tuairiscithe uile a thagann chun cinn maidir leis
 an tréimhse tuairiscithe sin, lena n‐áirítear tuarascáil ar astaíochtaí
 atá fíoraithe go sásúil a chur faoi isteach. I gcás athrú úinéireachta, ní
 bheidh an t‐úinéir nua freagrach ach as na hoibleagáidí faireacháin agus
 tuairiscithe a bhaineann leis an tréimhse tuairiscithe inar tharla an t‐athrú
 úinéireachta. D’fhonn comhlíonadh na n‐oibleagáidí sin a éascú, ba cheart
 cóip den phlean faireacháin is déanaí a thabhairt don úinéir nua, agus
 doiciméad comhlíontachta más infheidhme. Ba cheart modhnú ar an bplean faireacháin
 a bheith ina thoradh ar athrú úinéireachta d’fhonn cur ar chumas an úinéara nua
 a roghanna féin a dhéanamh maidir leis an modheolaíocht faireacháin.
 (16) Níor cheart gáis cheaptha
 teasa eile, ná nithe lena gcuirtear brú ar an aeráid ná truailleáin aeir a
 chumhdach le córas MRV an Aontais ag an gcéim seo d'fhonn ceanglais a
 sheachaint maidir le trealamh tomhais nach bhfuil iontaofa go leor ná nach
 bhfuil ar fáil ar bhonn tráchtála a shuiteáil; d'fhéadfadh sin cur isteach ar
 chur chun feidhme chóras MRV an Aontais.
 (17) D’fhonn an t‐ualach
 riaracháin a íoslaghdú d’úinéirí agus d’oibreoirí, ba cheart tuairisciú agus
 foilsiú na faisnéise tuairiscithe a eagrú ar bhonn bliantúil. Ba cheart dul i
 ngleic le saincheisteanna rúndachta trí fhoilsiú faisnéise faoi astaíochtaí,
 ídiú breosla agus faisnéise a bhaineann le héifeachtúlacht a theorannú do
 mheáin bhliantúla agus figiúirí comhiomlánaithe. Ba cheart na sonraí arna
 dtuairisciú don Choimisiún a chomhtháthú le staitisticí sa mhéad is go bhfuil
 na sonraí sin ábhartha d’fhorbairt, do tháirgeadh agus do scaipeadh staitisticí
 Eorpacha i gcomhréir le Cinneadh 2012/504/AE ón gCoimisiún an 17 Meán
 Fómhair 2012 maidir le Eurostat[18].
 (18) Ba cheart a áirithiú le fíorú arna
 dhéanamh ag fíoraitheoirí creidiúnaithe go bhfuil pleananna faireacháin agus
 tuarascálacha astaíochtaí cruinn agus go gcomhlíonann siad na ceanglais arna
 sainiú sa Rialachán seo. Mar ghné thábhachtach chun fíorú a shimpliú, ba cheart
 d’fhíoraitheoirí creidiúnacht sonraí a sheiceáil trí shonraí tuairiscithe a
 chur i gcomparáid le sonraí measta bunaithe ar shonraí rianaithe agus
 saintréithe long. D’fhéadfadh an Coimisiún meastacháin den sórt sin a
 sholáthar. Ba cheart go mbeadh fíoraitheoirí ina n‐eintitis dlí nó ina
 ndaoine neamhspleácha agus inniúla agus ba cheart go mbeadh siad creidiúnaithe
 ag comhlachtaí creidiúnaithe náisiúnta arna mbunú de bhun Rialachán (CE) Uimh
 765/2008 ó Pharlaimint na hEorpa agus ón gComhairle an 9 Iúil 2008
 lena leagtar amach na ceanglais maidir le creidiúnú agus maidir le faireachas
 margaidh a bhaineann le táirgí a mhargú agus lena n‐aisghairtear
 Rialachán (CEE) Uimh 339/93[19].
 (19) Ba cheart doiciméad comhlíontachta
 arna eisiúint ag fíoraitheoir a choinneáil ar bord long chun comhlíonadh na n-oibleagáidí
 faireacháin, tuairiscithe agus fíorúcháin a léiriú. Ba cheart go gcuirfeadh
 fíoraitheoirí an Coimisiún ar an eolas nuair a eisítear doiciméid dá leithéid.
 (20) Bunaithe ar thaithí ó chúraimí
 cosúla a bhaineann le sábháilteacht mhuirí, ba cheart don Ghníomhaireacht
 Eorpach um Shábháilteacht Mhuirí (EMSA) tacú leis an gCoimisiún trí chúraimí áirithe
 a chur i gcrích.
 (21) Ba cheart smachtbhannaí a
 bheith ina thoradh ar neamhchomhlíonadh fhorálacha an Rialacháin seo. Ba cheart
 forfheidhmiú na n‐oibleagáidí a bhaineann leis an gcóras MRV a bheith
 bunaithe ar ionstraimí atá i bhfeidhm cheana féin, eadhon na hionstraimí sin
 arna dtionscnamh i gcur i bhfeidhm Threoir 2009/21/CE ó Pharlaimint na hEorpa
 agus ón gComhairle maidir le comhlíonadh ceanglas bratstát[20] agus Treoir 2009/16/CE ó
 Pharlaimint na hEorpa agus ón gComhairle an 23 Aibreán 2009 maidir le
 rialú Stát calafoirt[21],
 agus maidir le faisnéis i leith doiciméid chomhlíontachta a eisiúint. Ba cheart
 don Choimisiún an doiciméad lena ndeimhnítear comhlíonadh na loinge leis na
 hoibleagáidí faireacháin agus tuairiscithe a chur leis an liosta de na
 deimhnithe agus na doiciméid dá dtagraítear in Airteagal 13(1) de Threoir
 2009/16/CE.
 (22) Déantar foráil i dTreoir 2009/16/CE
 maidir le longa a choinneáil in éagmais deimhnithe nach mór a iompar ar bord. I
 gcás mainneachtain long in oibleagáidí faireacháin agus tuairiscithe a
 chomhlíonadh le haghaidh níos mó ná tréimhse tuairiscithe amháin, is iomchuí,
 mar sin féin, foráil a dhéanamh maidir leis an bhféidearthacht iad a dhíbirt.
 Ba cheart go gcuirfí é sin i bhfeidhm ar bhealach trínar féidir an cás a
 réiteach laistigh de thréimhse ama réasúnta.
 (23) Ba cheart Rialachán (AE) Uimh. 525/2013
 ó Pharlaimint na hEorpa agus ón gComhairle an 21 Bealtaine 2013 maidir le sásra
 chun faireachán agus tuairisciú a dhéanamh ar astaíochtaí gáis cheaptha teasa
 agus maidir le faisnéis eile a thuairisciú ar leibhéal náisiúnta agus ar
 leibhéal an Aontais atá ábhartha don athrú aeráide[22] a leasú d’fhonn ceanglais a
 shuíomh maidir le faireachán agus tuairisciú Ballstáit ar astaíochtaí CO2
 ó mhuiriompar de bhun an Rialacháin seo.
 (24) Ba cheart a bheith in ann
 córas MRV an Aontais a úsáid mar shamhail do chur chun feidhme chóras MRV
 domhanda. Is fearr córas domhanda MRV, mar d'fhéadfaí a mheas go mbeadh sé níos
 éifeachtaí de bharr raon feidhme níos leithne a bheith ag gabháil leis. Sa
 chomhthéacs sin, ba cheart don Choimisiún faisnéis ábhartha maidir le cur chun
 feidhme an Rialacháin seo a roinnt leis an IMO agus le comhlachtaí
 idirnáisiúnta eile ar bhonn rialta, agus ba cheart aighneachtaí ábhartha a chur
 faoi bhráid an IMO. I gcás comhaontaithe ar chóras MRV domhanda, ba cheart don
 Choimisiún athbhreithniú a dhéanamh ar chóras MRV an Aontais d’fhonn é a chur i
 gcomhréir leis an gcóras domhanda.
 (25) D’fhonn an úsáid is fearr is
 féidir a bhaint as na dea-chleachtais agus an fhianaise eolaíoch is fearr atá
 ar fáil, ba cheart an chumhacht gníomhartha a ghlacadh i gcomhréir le hAirteagal 290
 den Chonradh a tharmligean don Choimisiún maidir le gnéithe teicniúla áirithe
 den fhaireachán agus den tuairisciú ar astaíochtaí CO2 ó longa agus athbhreithniú
 agus rialacha níos sonraithe maidir le tuarascálacha astaíochtaí agus creidiúnú
 fíoraitheoirí a fhíorú. Is den tábhacht é go gcuirfidh an Coimisiún na
 comhairliúcháin chuí i gcrích agus an obair ullmhúcháin ar bun, comhairliúchán
 le saineolaithe san áireamh. Ba cheart don Choimisiún a áirithiú, agus
 gníomhartha tarmligthe á n‐ullmhú agus á dtarraingt suas aige, go
 ndéanfar na doiciméid ábhartha a tharchur go comhuaineach, go tráthúil agus go
 hiomchuí chuig Parlaimint na hEorpa agus chuig an gComhairle.
 (26) D’fhonn dálaí comhionanna a
 áirithiú maidir le córais uathoibríocha agus teimpléid leictreonacha
 chaighdeánacha a úsáid chun tuairisciú comhtháite a dhéanamh ar astaíochtaí
 agus ar fhaisnéis ábhartha eile a bhaineann leis an aeráid don Choimisiún agus do
 na Stáit lena mbaineann, ba cheart cumhachtaí cur chun feidhme a thabhairt don
 Choimisiún. Ba cheart na cumhachtaí cur chun feidhme sin a fheidhmiú i
 gcomhréir le Rialachán (AE) Uimh. 182/2011 ó Pharlaimint na hEorpa agus ón
 gComhairle an 16 Feabhra 2011 lena leagtar síos na rialacha agus na
 prionsabail ghinearálta a bhaineann le sásraí maidir le rialú ag na Ballstáit
 ar fheidhmiú chumhachtaí cur chun feidhme an Choimisiúin[23].
 (27) Ní féidir cuspóir an bhirt atá
 beartaithe, eadhon faireachán, tuairisciú agus fíorú a dhéanamh ar astaíochtaí
 CO2 ó longa mar chéad chéim de chur chuige céimnithe chun na
 hastaíochtaí sin a laghdú, ní féidir leis na Ballstáit é sin a bhaint amach ag
 feidhmiú ina n‐aonar de bharr gnéithe idirnáisiúnta an mhuiriompair, agus
 mar sin bainfear amach níos fearr é, de bharr scála agus tionchar an bhirt, ar
 leibhéal an Aontais. Féadfaidh an tAontas bearta a ghlacadh, i gcomhréir le
 prionsabal na coimhdeachta mar atá leagtha amach in Airteagal 5 den
 Chonradh. I gcomhréir le prionsabal na comhréireachta, mar atá leagtha amach
 san Airteagal sin, ní théann an Rialachán seo thar an méid atá riachtanach
 d’fhonn na cuspóirí sin a bhaint amach.
 (28) Ba cheart go gcomhlíonfadh na
 rialacha lena gcuirtear an córas MRV ar bun forálacha Threoir 95/46/CE ó
 Pharlaimint na hEorpa agus ón gComhairle an 24 Deireadh Fómhair 1995
 maidir le daoine aonair a chosaint i dtaca le próiseáil sonraí pearsanta agus
 maidir le saorghluaiseacht sonraí den sórt sin[24]
 agus Rialachán (CE) Uimh. 45/2001 ó Pharlaimint na hEorpa agus ón
 gComhairle an 18 Nollaig 2000 maidir le daoine aonair a chosaint i
 dtaca le próiseáil sonraí pearsanta agus maidir le saorghluaiseacht sonraí den
 sórt sin[25].
 (29) Ba cheart go dtiocfaidh an
 Rialachán seo i bhfeidhm an 1 Iúil 2015 d’fhonn a áirithiú go bhfuil
 dóthain ama ag na Ballstáit agus ag na páirtithe leasmhara ábhartha na bearta
 is gá a ghlacadh ar mhaithe le cur chun feidhme éifeachtach an Rialacháin seo
 sula dtosaíonn an chéad tréimhse tuairiscithe an 1 Eanáir 2018.
 TAR ÉIS AN RIALACHÁN SEO A GHLACADH:
 CAIBIDIL I
 FORÁLACHA
 GINEARÁLTA
 Airteagal 1
 Ábhar
 Leagtar síos leis an Rialachán seo rialacha
 maidir le faireachán, tuairisciú agus fíorú beacht a dhéanamh ar astaíochtaí
 dé-ocsaíde carbóin (CO2) agus maidir le faisnéis eile is ábhartha
 maidir leis an aeráid ó longa a thagann isteach i gcalafoirt atá faoi dhlínse
 Ballstáit, atá laistigh díobh nó a imíonn uathu d'fhonn laghdú na n‐astaíochtaí
 CO2 ó mhuiriompar a chur chun cinn ar bhealach costéifeachtúil.
 Airteagal 2
 Raon
 feidhme
 1. Baineann an Rialachán seo le
 longa atá os cionn olltonnáiste 5000 i ndáil le hastaíochtaí a sceitear le linn
 a muiraistear ón gcalafort cuarda deireanach go dtí calafort atá faoi dhlínse
 Ballstáit agus ó chalafort atá faoi dhlínse Ballstáit go dtí a gcéad chalafort
 cuarda eile, chomh maith le muiraistir laistigh de chalafoirt atá faoi dhlínse
 Ballstáit.
 2. Ní bhaineann an Rialachán seo
 le longa cogaidh, cúntaigh chabhlaigh, longa gabhála éisc ná longa próiseála,
 longa adhmaid de thógáil phrimitíbheach, longa nach dtiomáintear le fearas meicniúil
 ná longa rialtais arna n‐úsáid chun críocha neamhthráchtála.
 Airteagal 3
 Sainmhínithe
 Chun críocha an Rialacháin seo, tá feidhm ag na
 sainmhínithe seo a leanas:
 (a)
 ciallaíonn 'astaíochtaí' scaoileadh CO2
 isteach san atmaisféar ag longa dá bhforáiltear in Airteagal 2;
 (b)
 ciallaíonn 'calafort cuarda' an calafort ina
 stopann long chun lastas a luchtú nó a dhíluchtú nó chun paisinéirí a bhordáil
 nó a dhíbhordáil, cé is moite de stopanna chun críche athbhreoslaithe,
 soláthairtí úra a fháil, agus/nó chun críche faoiseamh a thabhairt don chriú;
 (c)
 ciallaíonn 'cuideachta' úinéir loinge dá
 bhforáiltear in Airteagal 2 nó aon duine eile, amhail an bainisteoir nó an
 cairtfhostóir forléasta, a ghlac freagracht ó úinéir na loinge maidir lena
 hoibriúcháin;
 (d)
 ciallaíonn 'olltonnáiste' (GT) an t‐olltonnáiste
 méadrach arna ríomh i gcomhréir leis na rialacha maidir le tonnáiste a thomhais
 atá in Iarscríbhinn 1 a ghabhann leis an gCoinbhinsiún Idirnáisiúnta maidir le
 Tonnáiste Long a Thomhas, 1969;
 (e)
 ciallaíonn 'fíoraitheoir' eintiteas dlíthiúil a
 dhéanann gníomhaíochtaí fíorúcháin agus atá creidiúnaithe ag comhlacht
 creidiúnaithe náisiúnta de bhun Rialachán (CE) Uimh. 765/2008 ó
 Pharlaimint na hEorpa agus ón gComhairle[26] agus de bhun an Rialacháin seo;
 (f)
 ciallaíonn ‘fíorú’ na gníomhaíochtaí a chuireann
 fíoraitheoir i gcrích d’fhonn comhlíonadh na ndoiciméad arna dtarchur ag an
 gcuideachta leis na ceanglais faoin Rialachán seo a mheas;
 (g)
 ciallaíonn 'faisnéis eile is ábhartha maidir leis
 an aeráid' faisnéis a bhaineann le hídiú breosla, obair iompair agus
 éifeachtúlacht fuinnimh long lena féidir anailís a dhéanamh ar threochtaí
 astaíochtaí agus measúnú a dhéanamh ar fheidhmíocht long;
 (h)
 ciallaíonn 'fachtóir astaíochta' meánráta
 astaíochta gáis cheaptha teasa i gcóimheas le sonraí gníomhaíochtaí maidir le
 sreabhadh foinse ag glacadh le hocsaidiú iomlán i gcás dócháin agus tiontú
 iomlán i leith na n‐imoibriúcháin cheimiceacha eile uile;
 (i)
 ciallaíonn 'neamhchinnteacht' paraiméadar,
 bainteach le toradh ar chainníocht a chinneadh arb é a phríomhthréith luachanna
 a scaipeadh a d'fhéadfaí a shannadh go réasúnach don chainníocht áirithe, lena n‐áirítear
 éifeachtaí fachtóirí córasacha chomh maith le fachtóirí randamacha, á chur in
 iúl mar chéatadán, agus léirítear leis eatramh muiníne timpeall an mheánluacha
 lena gcuimsítear 95 % de luachanna bunaithe ar thátal ag cur aon
 neamhshiméadrachta i scaipeadh na luachanna san áireamh;
 (j)
 ciallaíonn 'coimeádach' go bhfuil tacar toimhdí
 sainithe d’fhonn a áirithiú nach dtarlaíonn aon ghanmheastachán ar astaíochtaí
 bliantúla ná aon rómheastachán ar achair nó ar mhéideanna lastais;
 (k)
 ciallaíonn 'tonaí CO2' tonaí méadracha
 CO2;
 (l)
 ciallaíonn 'tréimhse tuairiscithe' bliain féilire
 amháin nach mór faireachán agus tuairisciú a dhéanamh ar astaíochtaí lena linn.
 CAIBIDIL II
 FAIREACHÁN AGUS TUAIRISCIÚ
 Roinn 1
 Prionsabail agus modhanna faireacháin agus
 tuairiscithe
 Airteagal 4
 Prionsabail
 chomhpháirteacha faireacháin agus tuairiscithe
 1. Déanfaidh cuideachtaí faireachán
 agus tuairisciú i leith an mhéid agus an chineáil breosla a ídíonn gach long le
 linn bliain féilire laistigh de gach calafort atá faoi dhlínse Ballstáit agus i
 leith gach muiraistir a thagann isteach i gcalafort atá faoi dhlínse Ballstáit
 agus a imíonn uaidh i gcomhréir le míreanna 2 go 6.
 2. Beidh an faireachán agus an tuairisciú
 iomlán agus cumhdófar leo na hastaíochtaí uile a eascraíonn as dóchán breosla.
 Cuirfidh cuideachtaí bearta iomchuí i bhfeidhm chun aon bhearnaí sna sonraí a
 sheachaint laistigh den tréimhse tuairiscithe.
 3. Beidh faireachán agus
 tuairisciú comhsheasmhach agus inchomparáide thar am. Bainfidh cuideachtaí
 úsáid as na modheolaíochtaí faireacháin céanna agus as na tacair shonraí
 chéanna faoi réir ag athruithe agus maoluithe arna bhformheas ag an
 bhfíoraitheoir.
 4. Gheobhaidh cuideachtaí sonraí
 faireacháin, lena n‐áirítear toimhdí, tagairtí, fachtóirí astaíochta agus
 sonraí gníomhaíochtaí, agus déanfaidh siad iad a thaifeadadh, a thiomsú, a
 anailísiú agus a dhoiciméadú ar bhealach trédhearcach a chuidíonn leis an bhfíoraitheoir
 cinneadh na n‐astaíochtaí a dhéanamh athuair.
 5. Áiritheoidh cuideachtaí nach ndéanfar
 cinneadh míchruinn faoi astaíochtaí go córasach ná go feasach. Aithneoidh siad
 agus laghdóidh siad aon fhoinse míchruinnis.
 6. Cumasóidh cuideachtaí sláine
 réasúnach na sonraí astaíochta a mbeidh faireachán agus tuairisciú le déanamh
 orthu.
 Airteagal 5
 Modhanna chun faireachán agus
 tuairisciú a dhéanamh ar astaíochtaí ó mhuiriompar
 Chun críocha Airteagal 4(1), (2) agus
 (3), cinnfidh cuideachtaí a n‐astaíochtaí agus faisnéis eile is ábhartha
 maidir leis an aeráid maidir le gach long dá gcuid atá os cionn 5000 GT i
 gcomhréir le ceann ar bith de na modhanna atá leagtha amach in Iarscríbhinn I.
 ROINN 2
 PLEAN FAIREACHÁIN
 Airteagal 6
 Ábhar agus cur isteach an phlean faireacháin
 1. Faoin 31 Lúnasa 2017,
 cuirfidh cuideachtaí plean faireacháin faoi bhráid na bhfíoraitheoirí, plean
 ina sonrófar an modh arna roghnú chun faireachán agus tuairisciú a dhéanamh ar
 astaíochtaí agus faisnéis eile is ábhartha maidir leis an aeráid do gach ceann
 dá longa atá os cionn 5000 GT.
 2. De mhaolú ar mhír 1, i ndáil
 le longa a thagann faoi raon feidhme an Rialacháin seo den chéad uair i ndiaidh
 an 1 Eanáir 2018, cuirfidh an chuideachta plean faireacháin faoi
 bhráid an fhíoraitheora gan aon mhoill mhíchuí tráth nach déanaí ná dhá mhí i
 ndiaidh a gcéad chuairt ar chalafort atá faoi dhlínse Ballstáit.
 3. San áireamh sa phlean faireacháin
 dá dtagraítear i mír 1 beidh doiciméadacht iomlán agus thrédhearcach maidir le
 modheolaíocht faireacháin loinge ar leith agus beidh na nithe seo a leanas, ar
 a laghad, san áireamh freisin:
 (a)
 sainaithint agus cineál na loinge lena n‐áirítear
 ainm na loinge, uimhir chlárúcháin Eagraíocht Mhuirí Idirnáisiúnta (IMO) na
 loinge, calafort cláraithe nó calafort baile agus ainm úinéir na loinge;
 (b)
 ainm agus seoladh na cuideachta, sonraí teileafóin,
 facs agus ríomhphoist teagmhálaí;
 (c)
 tuairisc ar na foinsí astaíochtaí ar bord na loinge
 amhail na príomhinill, innill chúnta, coirí agus gineadóirí triathgháis agus na
 cineálacha breosla atá in úsáid;
 (d)
 tuairisc ar na nósanna imeachta, córais agus
 freagrachtaí arna n-úsáid chun iomláine an liosta d’fhoinsí astaíochtaí a
 nuashonrú i rith na bliana faireacháin chun críche iomláine fhaireachán agus
 thuairisciú astaíochtaí na loinge a áirithiú;
 (e)
 tuairisc ar na nósanna imeachta arna n‐úsáid
 chun faireachán a dhéanamh ar iomláine an liosta muiraistear;
 (f)
 tuairisc ar na nósanna imeachta chun faireachán a
 dhéanamh ar ídiú breosla na loinge, lena n‐áirítear:
 (i) an modh roghnaithe mar atá sonraithe in
 Iarscríbhinn I chun ídiú breosla gach foinse astaíochta a ríomh lena n‐áirítear
 tuairisc ar an trealamh tomhais arna úsáid, de réir mar is infheidhme;
 (ii) nósanna imeachta maidir leis an méid
 breosla a chuirtear ar bord agus an bhreosla i dtancanna a thomhas, tuairisc ar
 na huirlisí tomhais i gceist agus na nósanna imeachta maidir le taifeadadh,
 aisghabháil, aistriú agus stóráil faisnéise a bhaineann le tomhais, de réir mar
 is infheidhme;
 (iii) an modh roghnaithe chun dlús a
 chinneadh, nuair is infheidhme;
 (iv) nós imeachta d’fhonn a áirithiú go
 bhfuil neamhchinnteacht na dtomhas breosla comhsheasmhach le ceanglais an
 rialacháin seo agus, más féidir, ba cheart tagairt a dhéanamh do dhlíthe
 náisiúnta, clásail i gconarthaí custaiméirí nó caighdeáin bheachtais
 soláthraithe breosla;
 (g)
 fachtóirí aonair astaíochtaí arna n-úsáid le
 haghaidh gach cineál breosla, nó i gcás breoslaí ionadúla, na modheolaíochtaí
 chun na fachtóirí astaíochtaí a chinneadh, lena n‐áirítear an
 mhodheolaíocht do shampláil, modhanna anailíse, tuairisc ar na saotharlanna arna
 n‐úsáid (agus creidiúnú dearbhaithe ISO 17025 nuair is iomchuí);
 (h)
 tuairisc ar na nósanna imeachta arna n‐úsáid
 chun sonraí gníomhaíochta in aghaidh an mhuiraistir a chinneadh, lena n‐áirítear:
 (i) na nósanna imeachta, freagrachtaí agus
 foinsí sonraí chun an fad a taistealaíodh in aghaidh an mhuiraistir a chinneadh
 agus a thaifeadadh;
 (ii) na nósanna imeachta, freagrachtaí,
 foirmlí agus foinsí sonraí arna n‐úsáid chun an lastas arna iompar agus
 an líon paisinéirí a chinneadh agus a thaifeadadh de réir mar is infheidhme;
 (iii) na nósanna imeachta, freagrachtaí,
 foirmlí agus foinsí sonraí arna n‐úsáid chun an méid ama a caitheadh ar
 muir idir imeacht ó chalafort agus teacht isteach i gcalafort a chinneadh agus
 a thaifeadadh;
 (i)
 tuairisc ar an modh atá le húsáid chun sonraí
 ionadacha a chinneadh chun bearnaí sna sonraí a líonadh;
 (j)
 dáta an mhodhnaithe is déanaí ar an bplean faireacháin.
 4. Bainfidh cuideachtaí úsáid as
 pleananna faireacháin caighdeánaithe bunaithe ar theimpléid. Cinnfear rialacha teicniúla lena mbunaítear
 teimpléid na bpleananna faireacháin dá dtagraítear i mír 1 trí bhíthin gníomhartha
 cur chun feidhme. Glacfaidh an Coimisiúin na
 gníomhartha cur chun feidhme sin de réir an nós imeachta dá dtagraítear in Airteagal 25(2)
 den Rialachán seo.
 Airteagal 7
 Modhnuithe ar an bplean faireacháin
 Seiceálfaidh cuideachtaí
 go rialta an bhfuil léargas le fáil i bplean faireacháin na loinge ar chineál agus
 ar fheidhmiú na loinge agus an féidir an mhodheolaíocht faireacháin a fheabhsú.
 Déanfaidh cuideachta an plean faireacháin a
 mhodhnú i gcás aon cheann de na cúinsí seo a leanas:
 (a)
 i gcás ina dtarlaíonn athrú ar úinéireacht long;
 (b)
 i gcás inarb ann d’astaíochtaí nua mar gheall ar
 fhoinsí nua astaíochtaí nó mar gheall ar úsáid a bheith á baint as breoslaí nua
 nach bhfuil luaite sa phlean faireacháin go fóill;
 (c)
 i gcás ina bhfuil athrú ar infhaighteacht sonraí,
 mar gheall ar chineálacha nua uirlisí tomhais, modhanna samplála nó modhanna
 anailíse a úsáid, nó ar chúiseanna eile, agus beachtas níos airde ann i ndáil
 le cinneadh astaíochtaí dá bhrí sin;
 (d)
 i gcás ina n-aimsítear go bhfuil na sonraí a
 tháinig as modheolaíocht faireacháin a cuireadh i bhfeidhm roimhe sin mícheart;
 (e)
 i gcás nach bhfuil an plean faireacháin i gcomhréir
 le ceanglais an Rialacháin seo agus ina n‐iarrann na fíoraitheoirí ar an
 gcuideachta an plean faireacháin sin a mhodhnú.
 Cuirfidh cuideachtaí aon tograí maidir le
 modhnú an phlean faireacháin in iúl do na fíoraitheoirí gan aon mhoill mhíchuí.
 Beidh aon mhodhnú suntasach ar an bplean faireacháin
 faoi réir measúnaithe an fhíoraitheora.
 Roinn 3
 FAIREACHÁN AR ASTAÍOCHTAÍ AGUS
 FAISNÉIS ÁBHARTHA EILE
 Airteagal 8
 Faireachán ar ghníomhaíochtaí laistigh
 de thréimhse tuairiscithe
 Ón 1 Eanáir 2018, déanfaidh
 cuideachtaí, bunaithe ar an bplean faireacháin arna fhormheas i gcomhréir le hAirteagal 13(1), faireachán ar astaíochtaí le haghaidh
 gach loinge in aghaidh an mhuiraistir agus ar bhonn bliantúil tríd an modh iomchuí
 a chur i bhfeidhm as measc a bhfuil leagtha amach i gcuid B
 d’Iarscríbhinn I agus trí astaíochtaí a ríomh i gcomhréir le cuid A
 d’Iarscríbhinn I
 Airteagal 9
 Faireachán in aghaidh an mhuiraistir
 Bunaithe ar an bplean faireacháin
 arna fhormheas i gcomhréir le Airteagal 13(1), le haghaidh gach loinge
 agus gach muiraistir a thagann isteach i gcalafort agus a imíonn ó chalafort
 atá faoi dhlínse Ballstáit,
 déanfaidh cuideachtaí faireachán i gcomhréir le cuid A d’Iarscríbhinn I agus
 Iarscríbhinn II, ar an bhfaisnéis seo a leanas:
 (a)
 an calafort óna n-imítear agus an calafort a
 dtagtar isteach ann lena n‐áirítear dáta agus uair na himeachta agus an
 teachta isteach;
 (b)
 méid agus fachtóir astaíochtaí do gach cineál
 breosla arna ídiú ar an iomlán agus arna idirdhealú idir breosla a úsáidtear
 laistigh agus lasmuigh de na réimsí rialaithe astaíochtaí;
 (c)
 méid an CO2 a astaítear;
 (d)
 an fad a thaistealaítear;
 (e)
 an t‐am a chaitear ar muir;
 (f)
 an lastas a iompraítear;
 (g)
 an obair iompair.
 Airteagal 10
 Faireachán ar bhonn bliantúil
 Bunaithe ar an bplean faireacháin arna
 fhormheas i gcomhréir le hAirteagal 13(1), le haghaidh gach loinge agus
 gach bliana féilire, déanfaidh an chuideachta faireachán, i gcomhréir le cuid A
 d’Iarscríbhinn I agus Iarscríbhinn II, ar na paraiméadair seo a leanas:
 (a)
 méid agus fachtóir astaíochtaí do gach cineál
 breosla arna ídiú ar an iomlán agus arna idirdhealú idir breosla a úsáidtear laistigh
 agus lasmuigh de na réimsí rialaithe astaíochtaí;
 (b)
 méid iomlán an CO2 a astaítear;
 (c)
 astaíochtaí comhiomlána CO2 ó gach
 muiraistear idir calafoirt atá faoi dhlínse Ballstáit;
 (d)
 astaíochtaí comhiomlána CO2 ó gach
 muiraistear a d’imigh ó chalafoirt atá faoi dhlínse Ballstáit;
 (e)
 astaíochtaí comhiomlána CO2 ó gach
 muiraistear chuig calafoirt atá faoi dhlínse Ballstáit;
 (f)
 astaíochtaí CO2 a tharlaíonn laistigh de
 chalafoirt atá faoi dhlínse Ballstáit nuair atá an long i mbeart;
 (g)
 an fad iomlán a thaistealaítear;
 (h)
 an méid iomlán ama a chaitear ar muir;
 (i)
 an obair iompair iomlán;
 (j)
 an mheán‐éifeachtúlacht fuinnimh.
 Roinn 4
 TUAIRISCIÚ
 Airteagal 11
 Ábhar na tuarascála astaíochtaí
 1. Ó 2019 amach, faoi 30 Aibreán
 gach bliain, cuirfidh cuideachtaí tuarascáil astaíochtaí i ndáil leis na
 hastaíochtaí agus faisnéis eile is ábhartha maidir leis an aeráid i rith na
 tréimhse tuairiscithe ar fad le haghaidh gach loinge atá faoina bhfreagracht
 faoi bhráid an Choimisiúin agus údaráis na mbratstát lena mbaineann, tuarascáil
 a bheidh fíoraithe chun sástachta ag fíoraitheoir de réir na gceanglas dá
 dtagraítear in Airteagal 14.
 2. I gcás ina dtarlaíonn
 athrú ar úinéireacht long, áiritheoidh an chuideachta nua go gcomhlíonfaidh
 gach long faoina freagracht ceanglais an Rialacháin seo i gcomhthéacs na
 tréimhse tuairiscithe iomláin a mbíonn sé freagrach as an long ábhartha lena
 linn.
 3. Áireoidh cuideachtaí an
 fhaisnéis seo a leanas sa tuarascáil astaíochtaí dá dtagraítear i mír 1:
 (a)
 sonraí chun an long agus an chuideachta a shainaithint,
 lena n‐áirítear:
 (i) ainm na loinge,
 (ii) uimhir chlárúcháin IMO,
 (iii) calafort cláraithe nó calafort baile,
 (iv) éifeachtúlacht theicniúil na loinge (Innéacs
 Dearaidh um Éifeachtúlacht Fuinnimh (EEDI) nó an Treoirluach Measta (EIV) i
 gcomhréir le Rún IMO MEPC.215 (63), nuair is infheidhme)
 (v) ainm úinéir na loinge,
 (vi) seoladh úinéir na loinge agus a
 phríomháit ghnó,
 (vii) ainm na cuideachta (murab ionann í agus
 úinéir na loinge),
 (viii) seoladh na cuideachta (murab ionann í
 agus úinéir na loinge) agus a príomháit ghnó,
 (ix) seoladh, sonraí teileafóin, facs agus ríomhphoist
 le haghaidh teagmhálaí;
 (b)
 faisnéis maidir leis an modh faireachán arna úsáid
 agus an leibhéal gaolmhar neamhchinnteachta;
 (c)
 torthaí ó fhaireachán bliantúil na bparaiméadar i
 gcomhréir le hAirteagal 10.
 Airteagal 12
 Formáid na tuarascála astaíochtaí
 1. Déanfar an tuarascáil
 astaíochtaí dá dtagraítear in Airteagal 11 a chur isteach ag baint úsáide
 as córais uathoibríocha agus as formáidí iomlána malartaithe sonraí, teimpléid
 leictreonacha san áireamh.
 2. Déanfar rialacha teicniúla lena
 mbunófar an fhormáid malartaithe sonraí, lena n‐áirítear na teimpléid
 leictreonacha dá dtagraítear i mír 1, a chinneadh trí mheán gníomhartha cur
 chun feidhme. Glacfaidh an Coimisiúin na gníomhartha cur chun feidhme sin i
 gcomhréir leis an nós imeachta dá dtagraítear in Airteagal 25(2) den
 Rialachán seo.
 CAIBIDIL III
 FÍORÚ AGUS CREIDIÚNÚ
 Airteagal 13
 Raon
 feidhme na ngníomhaíochtaí fíoraithe agus an tuarascáil fíorúcháin
 3. Déanfaidh an fíoraitheoir comhlíonadh
 an phlean faireacháin dá dtagraítear in Airteagal 6 leis na ceanglais atá
 sonraithe in Airteagal 6 agus 7 a mheas. I gcás ina ndéantar moltaí nach
 mór iad a áireamh laistigh de phlean faireacháin i measúnú, déanfaidh an
 chuideachta ábhartha athbhreithniú ar a plean faireacháin sula dtosóidh an
 tréimhse tuairiscithe.
 4. Déanfaidh an fíoraitheoir comhlíonadh
 na tuarascála astaíochtaí leis na ceanglais atá sonraithe in Airteagal 8
 go 11 agus Iarscríbhinn I agus II a mheas.
 5. Áiritheoidh an fíoraitheoir
 go háirithe gur cinneadh na hastaíochtaí agus an fhaisnéis eile is
 ábhartha maidir leis an aeráid atá san áireamh sa tuarascáil astaíochtaí i
 gcomhréir le Airteagail 8, 9 agus 10 agus leis an bplean faireacháin dá
 dtagraítear in Airteagal 6. Chomh maith leis sin, áiritheoidh an
 fíoraitheoir go bhfuil na hastaíochtaí agus an fhaisnéis eile is ábhartha
 maidir leis an aeráid atá fógartha sna tuarascálacha eile comhsheasmhach leis
 na sonraí arna ríomh ó fhoinsí eile i gcomhréir le hIarscríbhinn I agus Iarscríbhinn
 II.
 6. Nuair is é conclúid an
 mheasúnaithe, chomh fada agus is eol don fhíoraitheoir, go bhfuil an tuarascáil
 astaíochtaí saor ó mhíshonruithe ábhartha agus earráidí, eiseoidh an
 fíoraitheoir tuarascáil fíorúcháin. Sonrófar sa tuarascáil fíorúcháin na
 saincheisteanna ar fad a bhaineann leis an obair atá ar bun ag an
 bhfíoraitheoir.
 7. Nuair is é conclúid na
 measúnuithe go bhfuil míshonruithe ábhartha, earráidí, nó neamh‐chomhsheasmhachtaí
 sa tuarascáil astaíochtaí nó nach gcomhlíonann sí ceanglais Airteagal 11
 agus Airteagal 14 ná Iarscríbhinn I, cuirfidh an fíoraitheoir an méid sin in
 iúl don chuideachta go tráthúil agus iarrfar ar an gcuideachta tuarascáil astaíochtaí
 athbhreithnithe a chur faoina bhráid an athuair. Réiteoidh an chuideachta aon
 neamh‐chomhlíonadh nó neamh‐chomhsheasmhacht a chuirtear in iúl di d’fhonn
 deis a thabhairt an próiseas fíorúcháin a chur i gcrích go tráthúil.
 Tuairisceoidh an fíoraitheoir sa tuarascáil fíorúcháin ar réitigh an
 chuideachta an neamh‐chomhlíonadh le linn an phróisis fíorúcháin.
 Airteagal 14
 Oibleagáidí ginearálta agus
 prionsabail ghinearálta do na fíoraitheoirí
 1. Beidh an fíoraitheoir
 neamhspleách ó chuideachta nó oibreoir na loinge lena mbaineann agus cuirfear
 na gníomhaíochtaí a theastaíonn faoin rialachán seo i gcrích chun leas an
 phobail. Chun na críche sin, ní cuideachta ná oibreoir loinge a bheidh san
 fhíoraitheoir agus aon chuid den eintiteas dlí céanna, ná úinéir cuideachta ná
 ní bheidh siad faoina úinéireacht ná ní bheidh caidreamh ag an bhfíoraitheoir
 leis an gcuideachta a d'fhéadfadh neamhspleáchas agus neamhchlaontacht an
 fhíoraitheora a chur i mbaol.
 2. Nuair a bheidh fíorú na
 tuarascála astaíochtaí dá dtagraítear in Airteagal 11 á mheas agus na
 nósanna imeachta faireacháin curtha i bhfeidhm ag an gcuideachta, déanfaidh an
 fíoraitheoir measúnú ar iontaofacht, inchreidteacht agus beachtas na gcóras faireacháin
 agus na sonraí agus na faisnéise tuairiscithe a bhaineann le hastaíochtaí, go
 háirithe:
 (a)
 sannadh ídiú breosla do mhuiraistir laistigh de raon
 feidhme an Rialacháin seo;
 (b)
 na sonraí tuairiscithe maidir le breosla ídithe
 agus na tomhais ghaolmhara agus na ríomhanna gaolmhara;
 (c)
 rogha agus úsáid na bhfachtóirí astaíochta;
 (d)
 na ríomhanna atá mar bhonn le cinneadh na n‐astaíochtaí
 foriomlána;
 (e)
 na ríomhanna atá mar bhonn le cinneadh na
 héifeachtúlachta fuinnimh.
 3. Ní áireoidh an fíoraitheoir
 ach tuarascálacha a chuirtear isteach i gcomhréir le hAirteagal 11 má
 chiallaíonn sonraí agus faisnéis iontaofa agus inchreidte gur féidir na
 hastaíochtaí a chinneadh le cinnteacht agus ar an gcoinníoll go n-áirithítear na
 nithe seo a leanas:
 (a)
 go bhfuil na sonraí tuairiscithe comhtháite i
 bhfianaise na sonraí measta bunaithe ar shonraí rianaithe long agus saintréithe
 dála cumhacht an innill suiteáilte;
 (b)
 nach bhfuil aon neamh‐chomhsheasmhachtaí sna
 sonraí tuairiscithe, go háirithe nuair a bhíonn toirt iomlán an bhreosla a
 cheannaíonn long gach bliain á cur i gcomparáid leis an ídiú comhiomlán breosla
 le linn muiraistear a thagann faoi raon feidhme an Rialacháin seo;
 (c)
 go mbailítear na sonraí i gcomhréir leis na
 rialacha is infheidhme;
 (d)
 go bhfuil taifid ábhartha na loinge iomlán agus
 comhsheasmhach.
 Airteagal 15
 Nósanna
 imeachta fíorúcháin
 1. Aithneoidh an fíoraitheoir
 rioscaí ionchasacha i ndáil leis an bpróiseas faireacháin agus tuairiscithe trí
 chomparáid a dhéanamh idir na hastaíochtaí tuairiscithe agus sonraí measta
 bunaithe ar shonraí rianaithe agus saintréithe long dála cumhacht an innill shuiteáilte.
 I gcás ina n‐aimsítear claontaí suntasacha, déanfaidh an fíoraitheoir tuilleadh
 anailísí.
 2. Aithneoidh an fíoraitheoir
 rioscaí ionchasacha i ndáil leis na céimeanna difriúla ríomha trí athbhreithniú
 a dhéanamh ar fhoinsí na sonraí agus ar na modheolaíochtaí ar fad atá in úsáid.
 3. Cuirfidh an fíoraitheoir san
 áireamh aon mhodh éifeachtach rialaithe riosca arna gcur i bhfeidhm ag an gcuideachta
 chun leibhéil neamhchinnteachta a laghdú, ag féachaint do bheachtas na modhanna
 faireacháin atá in úsáid.
 4. Soláthróidh an chuideachta
 aon fhaisnéis bhreise don fhíoraitheoir a chuirfidh ar a chumas na nósanna
 imeachta fíorúcháin a dhéanamh Féadfaidh an fíoraitheoir spotsheiceálacha a
 dhéanamh le linn an phróisis fíorúcháin d’fhonn cinneadh a dhéanamh maidir
 le hiontaofacht na sonraí agus na faisnéise tuairiscithe.
 5. Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 24 d’fhonn na
 rialacha a shonrú tuilleadh do na gníomhaíochtaí fíorúcháin dá dtagraítear sa
 Rialachán seo agus modhanna creidiúnaithe na bhfíoraitheoirí. Beidh na gníomhartha
 tarmligthe sin bunaithe ar na prionsabail d’fhíorú dá bhforáiltear in Airteagal 14
 agus ar chaighdeáin ábhartha a bhfuil glactha leo go hidirnáisiúnta.
 Airteagal 16
 Creidiúnú na bhfíoraitheoirí
 1. Beidh fíoraitheoir atá i mbun
 pleananna faireacháin agus tuarascálacha astaíochtaí a mheasúnú agus doiciméid
 chomhlíontachta dá dtagraítear in Airteagal 13 agus in Airteagal 17 a
 eisiúint, creidiúnaithe i ndáil le gníomhaíochtaí a thagann faoi raon feidhme
 an Rialacháin atá ann faoi láthair ag comhlacht náisiúnta creidiúnaithe de bhun
 Rialachán (CE) Uimh 765/2008.
 2. I gcás nach bhfuil aon
 fhorálacha sonracha maidir le creidiúnú fíoraitheoirí leagtha amach sa
 Rialachán seo, beidh feidhm ag forálacha ábhartha Rialacháin Uimh. CE 765/2008.
 3. Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 24 d’fhonn
 modhanna creidiúnaithe na bhfíoraitheoirí a shonrú tuilleadh.
 CAIBIDIL IV
 COMHLÍONTACHT
 AGUS FOILSIÚ FAISNÉISE
 Airteagal 17
 Doiciméad
 comhlíontachta a eisiúint
 1. I gcás ina gcomhlíonann an
 tuarascáil astaíochtaí dá dtagraítear in Airteagal 11 ceanglais Airteagail 11
 go 15 agus na ceanglais sin atá sonraithe in Iarscríbhinn I agus II, ar bhonn
 tuarascála fíorúcháin, seachadfaidh an fíoraitheoir doiciméad comhlíontachta ar
 an long lena mbaineann.
 2. Beidh an fhaisnéis seo a
 leanas san áireamh sa doiciméad comhlíontachta dá dtagraítear i mír 1:
 (a)
 sainaithint na loinge (ainm, uimhir chlárúcháin IMO
 agus calafort cláraithe nó calafort baile);
 (b)
 ainm agus seoladh agus príomháit ghnó úinéir na
 loinge;
 (c)
 céannacht an fhíoraitheora;
 (d)
 dáta eisiúna an doiciméid comhlíontachta (an
 tréimhse tuairiscithe dá dtagraíonn sé agus a thréimhse bailíochta).
 3. Glacfar le doiciméid comhlíontachta
 mar dhoiciméid bhailí ar feadh tréimhse 18 mí i ndiaidh dheireadh na
 tréimhse tuairiscithe.
 4. Cuirfidh an fíoraitheoir an
 Coimisiún agus údarás an bhratstáit ar an eolas gan mhoill maidir le heisiúint
 aon doiciméid chomhlíontachta agus déanfar an fhaisnéis dá dtagraítear i mír 2
 a tharchur trí bhíthin córais uathoibríoch agus formáidí iomlána malartaithe
 sonraí, lena n‐áirítear teimpléid leictreonacha, arna mbunú ag an
 gCoimisiún i gcomhréir leis an nós imeachta arna bhunú sa Rialachán seo.
 5. Déanfar rialacha teicniúla a
 bhunóidh an fhormáid malartaithe sonraí lena n‐áirítear na teimpléid
 leictreonacha dá dtagraítear i mír 4 a chinneadh trí bhíthin gníomhartha cur
 chun feidhme. Glacfaidh an Coimisiún na gníomhartha cur chun feidhme sin i
 gcomhréir leis an nós imeachta dá dtagraítear in Airteagal 25(2) den
 Rialachán seo.
 Airteagal 18
 Oibleagáid doiciméad comhlíontachta bailí
 a thabhairt ar bord
 Ón 30 Meitheamh 2019
 amach ní mór do longa a thagann isteach i gcalafort, nó atá laistigh de chalafort
 nó a imíonn ó chalafort atá faoi dhlínse Ballstáit doiciméad bailí a bheith ar
 bord a dheimhníonn comhlíontacht na loinge leis na hoibleagáidí tuairiscithe
 agus faireacháin don tréimhse tuairiscithe i gceist, arna eisiúint i gcomhréir
 le hAirteagal 17.
 Airteagal 19
 Iniúchtaí agus oibleagáidí faireacháin
 agus tuairiscithe a chomhlíonadh
 1. Bunaithe ar an bhfaisnéis arna
 foilsiú i gcomhréir le hAirteagal 21(1), áiritheoidh gach Ballstát go
 gcomhlíonann na longa a bhfuil brat an Bhallstáit sin ar foluain acu na ceanglais
 faireacháin agus tuairiscithe atá leagtha amach in Airteagail 8 go 12.
 2. Áiritheoidh gach Ballstát go n‐áireofar
 in aon iniúchadh a dhéanfar ar long atá i gcalafort faoina dhlínse fíorú go
 bhfuil an doiciméad comhlíontachta dá dtagraítear in Airteagal 18 ar bord.
 3. Gan dochar do mhír 2 den Airteagal
 seo agus bunaithe ar an bhfaisnéis arna foilsiú i gcomhréir le hAirteagal 21,
 i gcás gach loinge nach gcomhlíonann Airteagal 21(2) (j) agus (k), a théann
 isteach i gcalafort atá faoi dhlínse Ballstáit, fíoróidh an Ballstát go bhfuil
 an doiciméad comhlíontachta dá dtagraítear in Airteagal 18 ar bord.
 Airteagal 20
 Pionóis, malartú faisnéise agus ordú díbeartha
 1. Leagfaidh na Ballstáit córas
 pionós síos i gcás nach gcomhlíontar na ceanglais faireacháin agus tuairiscithe
 atá sonraithe in Airteagail 8 go 12 agus déanfar gach beart is gá d’fhonn
 a áirithiú go gcuirtear na pionóis sin i bhfeidhm. Beidh na pionóis dá
 bhforáiltear chomh dian céanna leis na pionóis dá bhforáiltear faoin
 reachtaíocht náisiúnta maidir le hastaíochtaí gáis cheaptha teasa i gcás nach
 gcomhlíonann oibreoirí na hoibleagáidí tuairiscithe agus beidh siad
 éifeachtach, comhréireach agus athchomhairleach. Cuirfidh Ballstáit na
 forálacha sin in iúl don Choimisiún faoin 1 Iúil 2017, agus cuirfidh
 siad aon leasuithe ina dhiaidh sin a dhéanfaidh difear do na forálacha sin in
 iúl don Choimisiún gan mhoill.
 2. Bunóidh na Ballstáit malartú
 faisnéise éifeachtach agus comhar éifeachtach idir a n‐údaráis náisiúnta
 d’fhonn comhlíonadh na gceanglas faireacháin agus tuairiscithe a áirithiú nó,
 más infheidhme, a n‐údarás a bhfuil na nósanna imeachta um smachtbhannaí
 ar a n‐iontaoibh. Cuirfear nósanna imeachta um smachtbhannaí náisiúnta a bhunóidh
 Ballstát ar bith in iúl don Choimisiún, don Ghníomhaireacht Eorpach um
 Shábháilteacht Mhuirí (EMSA), do na Ballstáit eile agus don bhratstát lena
 mbaineann.
 3. I gcás long a dteipeann orthu
 na ceanglais faireacháin agus tuairiscithe a chomhlíonadh do thréimhse
 tuairiscithe amháin nó níos mó, féadfaidh údarás chalafort náisiúnta an Stáit
 ordú díbeartha a eisiúint a chuirfear in iúl don Choimisiún, EMSA, na Ballstáit
 eile agus don bhratstát lena mbaineann. De thoradh an t-ordú díbeartha sin a
 eisiúint, diúltóidh gach Ballstát cead isteach in aon cheann dá chalafoirt don
 long sin go dtí go gcomhlíonfaidh an chuideachta a ceanglais faireacháin agus
 tuairiscithe i gcomhréir le hAirteagail 8 go 12, arna dheimhniú le fógra faoi
 dhoiciméad comhlíontachta bailí a thabhairt d’údarás Stáit an chalafoirt
 náisiúnta a d'eisigh an t‐ordú díbeartha.
 Airteagal 21
 Faisnéis a fhoilsiú
 1. Faoin 30 Meitheamh gach
 bliain, cuirfidh an Coimisiún na hastaíochtaí arna dtuairisciú i gcomhréir le
 hAirteagal 11 ar fáil don phobal agus faisnéis maidir le comhlíonadh na gceanglas
 faireacháin agus tuairiscithe atá leagtha amach in Airteagal 11 agus in
 Airteagal 17 ag an gcuideachta.
 2. Áireofar an fhaisnéis seo a
 leanas san fhoilseachán dá dtagraítear i mír 1:
 (a)
 sainaithint na loinge (ainm, uimhir chlárúcháin IMO
 agus calafort cláraithe nó calafort baile);
 (b)
 céannacht úinéir na loinge (ainm agus seoladh an
 úinéara agus a phríomháit ghnó);
 (c)
 éifeachtúlacht theicniúil na loinge (EEDI nó EIV nuair
 is infheidhme);
 (d)
 astaíochtaí bliantúla CO2;
 (e)
 ídiú breosla bliantúil iomlán do mhuiraistir a
 thagann faoi raon feidhme an Rialacháin seo;
 (f)
 meán‐ídiú breosla bliantúil agus astaíochtaí
 gáis cheaptha teasa don fhad a thaistealaítear i gcás muiraistear a thagann
 faoi raon feidhme an Rialacháin seo;
 (g)
 meán‐ídiú breosla bliantúil agus astaíochtaí
 gáis cheaptha teasa don fhad a thaistealaítear agus lastas iompartha ar
 mhuiraistir a thagann faoi raon feidhme an Rialacháin seo;
 (h)
 méid ama iomlán bliantúil a chaitear ar muir ar
 mhuiraistir a thagann faoi raon feidhme an Rialacháin seo;
 (i)
 modheolaíocht an fhaireacháin a chuirtear i
 bhfeidhm;
 (j)
 dáta eisiúna agus dáta éaga an doiciméid comhlíontachta;
 (k)
 céannacht an fhíoraitheora a d’fhormheas an
 tuarascáil astaíochtaí.
 3. Foilseoidh an Coimisiún
 tuarascáil bhliantúil ar astaíochtaí agus ar fhaisnéis eile is ábhartha maidir
 leis an aeráid i ndáil le muiriompar.
 4. Beidh EMSA de chúnamh ag an
 gCoimisiún ina chuid oibre i ndáil le hAirteagail 11, 12, 17 agus 21 den
 Rialachán seo a chomhlíonadh, i gcomhréir le Rialachán (CE) Uimh. 1406/2002 ó
 Pharlaimint na hEorpa agus ón gComhairle[27].
 CAIBIDIL V
 COMHAR IDIRNÁISIÚNTA
 Airteagal 22
 Comhar idirnáisiúnta
 1. Cuirfidh an Coimisiún an IMO
 agus comhlachtaí ábhartha idirnáisiúnta eile ar an eolas ar bhonn rialta maidir
 le cur chun feidhme an Rialacháin seo d'fhonn forbairt rialacha idirnáisiúnta
 laistigh den IMO a éascú d'fhonn faireachán, tuairisciú agus fíorú a dhéanamh
 ar astaíochtaí gáis cheaptha teasa ó mhuiriompar.
 2. Cothóidh an Coimisiún malartú
 teicniúil le tríú tíortha maidir le cur chun feidhme an Rialacháin seo, go
 háirithe i ndáil le tuilleadh forbartha a dhéanamh ar mhodhanna faireacháin,
 eagrú an tuairiscithe agus fíorú na dtuarascálacha astaíochtaí.
 3. I gcás ina ndéantar comhaontú
 idirnáisiúnta ar bhearta domhanda chun astaíochtaí gáis cheaptha teasa ó mhuiriompar
 a laghdú, déanfaidh an Coimisiún athbhreithniú ar an Rialachán seo agus
 féadfaidh sé, más iomchuí, leasuithe ar an Rialachán seo a mholadh.
 CAIBIDIL VI
 CUMHACHTAÍ TARMLIGTHE AGUS CUR CHUN
 FEIDHME AGUS FORÁLACHA CRÍOCHNAITHEACHA
 Airteagal 23
 Cumhachtaí a tharmligean
 Tugtar an chumhacht gníomhartha tarmligthe a
 ghlacadh d’fhonn fhorálacha Iarscríbhinn I agus II a fhorlíonadh agus a leasú
 chun aon fhianaise eolaíochta cothrom le dáta atá ar fáil a chur sa chuntas,
 mar aon leis na sonraí ábhartha atá ar fáil ar bord long agus na rialacha
 ábhartha idirnáisiúnta agus caighdeáin a bhfuil glactha go hidirnáisiúnta leo,
 d'fhonn na modhanna is beaichte agus is éifeachtaí chun faireachán a dhéanamh
 ar astaíochtaí a aithint, agus d’fhonn feabhas a chur ar bheachtas na faisnéise
 a iarrtar i ndáil le faireachán agus le tuairisciú astaíochtaí, tugtar an
 chumhacht sin don Choimisiún faoi réir na gcoinníollacha atá leagtha síos in Airteagal 24
 sa mhéad is go mbaineann sé le gnéithe neamhriachtanacha den Rialachán seo.
 Airteagal 24
 Tarmligean a fheidhmiú
 1. Tabharfar an chumhacht na
 gníomhartha tarmligthe dá dtagraítear in AirteagaIl 15, 16 agus 23 a
 ghlacadh don Choimisiún go ceann tréimhse cúig bliana ón 1 Iúil 2015 .
 2. Féadfaidh Parlaimint na
 hEorpa nó an Chomhairle an tarmligean cumhachta dá dtagraítear in Airteagal 23
 a chúlghairm am ar bith. Cuirfidh cinneadh cúlghairme deireadh le
 tarmligean na cumhachta atá sonraithe sa chinneadh sin. Tiocfaidh sé i bhfeidhm
 an lá tar éis fhoilsiú an chinnidh in Iris Oifigiúil an Aontas Eorpaigh
 nó ar dháta níos déanaí arna shonrú ann. Ní chuirfidh sé isteach ar bhailíocht
 aon cheann de na gníomhartha tarmligthe atá i bhfeidhm cheana féin.
 3. A luaithe agus a ghlacfaidh sé
 le gníomh tarmligthe, cuirfidh an Coimisiún an méid sin in iúl go comhuaineach
 do Pharlaimint na hEorpa agus don Chomhairle.
 4. Ní thiocfaidh gníomh
 tarmligthe arna ghlacadh de bhun Airteagal 23 i bhfeidhm ach amháin mura
 mbeidh aon agóid curtha in iúl ag Parlaimint na hEorpa nó an Chomhairle
 laistigh de thréimhse dhá mhí tar éis fógra faoin ngníomh sin a thabhairt do
 Pharlaimint na hEorpa agus don Chomhairle faoin ngníomh sin nó, más rud é, roimh
 dheireadh na tréimhse sin, go mbeidh Parlaimint na hEorpa agus an Chomhairle
 araon tar éis a chur in iúl don Choimisiún nach ndéanfaidh siad agóid. Déanfar
 an tréimhse sin a leathnú le dhá mhí ar thionscnamh Pharlaimint na hEorpa nó na
 Comhairle.
 Airteagal 25
 Gníomhartha cur chun feidhme
 1. Beidh Coiste arna bhunú le hAirteagal 8
 de Chinneadh 93/389/CE de chúnamh ag an gCoimisiún. Beidh an Coiste sin ina
 choiste de réir bhrí Rialacháin (AE) Uimh 182/2011.
 2. I gcás ina dtagraítear don
 mhír seo, beidh feidhm ag Airteagal 5 de Rialachán (AE) Uimh 182/2011.
 Airteagal 26
 Leasuithe ar Rialachán (AE) Uimh 525/2013
 Leasaítear Rialachán (AE) 525/2013 mar
 seo a leanas:
 1. In Airteagal 1 de
 Rialachán 525/2013[28],
 cuirfear isteach pointe (h) seo a leanas:
 "(i) faireachán agus tuairisciú ar astaíochtaí
 gáis cheaptha teasa ó longa muirí de bhun Airteagal 9 agus Airteagal 10 de
 Rialachán (AE) Uimh XXXX/XXXX."
 2. Cuirfear isteach 'Airteagal 21a’
 seo a leanas:
 Airteagal 21a
 Astaíochtaí ó mhuiriompar a thuairisciú
 (1)
 Tabharfaidh na Ballstáit tuairisc don Choimisiún
 faoin 15 Eanáir gach bliain ('bliain X') don bhliain X-2, faoi na
 hastaíochtaí CO2 ó mhuiriompar de bhun Airteagal 9, agus Airteagal 10
 de Rialachán (AE) Uimh XXXX/XXXX.
 (2)
 Tabharfar de chumhacht don Choimisiún gníomhartha
 tarmligthe a ghlacadh i gcomhréir le [hAirteagal 25 den Rialachán seo]
 chun na ceanglais i ndáil le faireachán agus tuairisciú astaíochtaí CO2
 ó mhuiriompar a shonrú de bhun Airteagal 9 agus Airteagal 10 de Rialachán (AE)
 Uimh XXXX/XXXX agus ag cur san áireamh, nuair is infheidhme, cinntí ábhartha
 arna nglacadh ag comhlachtaí an UNFCCC agus Phrótacal Kyoto nó comhaontuithe ag
 eascairt astu nó a thagann ina n‐áit nó cinntí arna nglacadh i
 gcomhthéacs na hEagraíochta Muirí Idirnáisiúnta.
 (3)
 Glacfaidh an Coimisiún gníomhartha cur chun feidhme
 chun struchtúr, formáid agus próiseas a leagan amach i ndáil le tuairisc faoi astaíochtaí
 CO2 ó mhuiriompar a chur isteach ag na Ballstáit de bhun Airteagal 9
 agus Airteagal 10 de Rialachán (AE) Uimh XXXX/XXXX. Glacfar na gníomhartha
 cur chun feidhme sin i gcomhréir leis an nós imeachta scrúdúcháin dá
 dtagraítear in [Airteagal 26(2)].'
 3. In Airteagal 25 (2), (3)
 agus (5), cuirfear isteach an tagairt seo a leanas:
 "21a"
 Airteagal 27
 Teacht i bhfeidhm
 Tiocfaidh an
 Rialachán seo i bhfeidhm an 1 Iúil 2015.
 Beidh an Rialachán seo ina cheangal
 go huile agus go hiomlán agus beidh sé infheidhme go díreach i ngach Ballstát.
 Arna dhéanamh sa Bhruiséil,
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 IARSCRÍBHINN I
 Modhanna chun faireachán agus
 tuairisciú a dhéanamh ar astaíochtaí gáis cheaptha teasa agus faisnéis eile is
 ábhartha maidir leis an aeráid
 A. Ídiú
 Breosla a Ríomh (Airteagal 9)
 Chun críocha ídiú breosla a ríomh, urramóidh
 cuideachtaí an fhoirmle seo a leanas:
 Ídiú breosla x Fachtóir astaíochtaí
 Áireofar san ídiú breosla breosla arna ídiú ag
 príomhinnill, innill chúnta, coirí agus gineadóirí triathgháis.
 Déanfar ídiú breosla laistigh de chalafoirt a
 bhfuil longa i mbeart iontu a ríomh leo féin.
 I bprionsabal, úsáidfear luachanna
 réamhshocraithe d’fhachtóirí astaíochtaí breoslaí mura gcinneann an chuideachta
 úsáid a bhaint as sonraí maidir le caighdeán breosla atá sonraithe sna Nótaí
 Seachadta um Breosla Umair agus a úsáidtear chun comhlíonadh na rialachán is
 infheidhme maidir le hastaíochtaí sulfair a léiriú.
 Bunófar fachtóirí astaíochtaí réamhshocraithe
 ar na luachanna IPCC is déanaí atá ar fáil. Tá na luachanna seo le fáil in
 Iarscríbhinn VI a ghabhann le Rialachán (AE) Uimh. 601/2012 ón gCoimisiún
 maidir le faireachán agus tuairisciú a dhéanamh ar astaíochtaí gáis cheaptha
 teasa de bhun Treoir 2003/87/CE ó Pharlaimint na hEorpa agus ón gComhairle[29].
 Cuirfear fachtóirí iomchuí astaíochtaí i
 bhfeidhm i ndáil le bithbhreoslaí agus breoslaí ionadúla neamh‐iontaise.
 B. MODHANNA CHUN ASTAÍOCHTAÍ A
 CHINNEADH
 Saineoidh an chuideachta sa phlean faireacháin
 cén mhodheolaíocht faireacháin atá in úsáid chun an t‐ídiú breosla do
 gach cineál loinge a bhfuil sí freagrach aisti a ríomh agus áiritheoidh an
 chuideachta nuair a bheidh an mhodheolaíocht roghnaithe, go gcuirfear i
 bhfeidhm ar bhonn comhsheasmhach í.
 Agus modheolaíocht faireacháin á roghnú,
 tabharfar aird ar chothromaíocht idir an feabhas a eascraíonn as beachtas níos
 fearr agus na costais bhreise.
 Úsáidfear an t-ídiú iarbhír breosla do gach
 muiraistear agus déanfar é a ríomh ag baint úsáide as ceann de na modhanna seo
 a leanas:
 (a)
 Nóta Seachadta Breosla Umair (BDN) agus stocáirimh
 thréimhsiúla ar thancanna breosla;
 (b)
 Faireachán ar thanc breosla umair ar bord;
 (c)
 Sreabhmhéadair do phróisis infheidhme dócháin;
 (d)
 Tomhais dhíreacha astaíochtaí.
 1. Modh A:BDN (Nótaí Seachadta um
 Breosla Umair) agus stocáirimh thréimhsiúla ar thancanna breosla
 Tá an modh seo bunaithe ar an gcainníocht agus ar an
 gcineál breosla mar atá sainmhínithe sna BDN i dteannta le stocáirimh
 thréimhsiúla ar thancanna breosla bunaithe ar léamha tanc. Is éard atá i gceist
 leis an mbreosla ídithe i rith na tréimhse an breosla a bhí ann ag tús na
 tréimhse, móide seachadtaí, lúide an breosla a bhí ar fáil ag deireadh na
 tréimhse agus breosla dí-lastáilte umair idir tús na tréimhse agus deireadh na
 tréimhse.
 San áireamh sa tréimhse seo freisin tá an t-am a
 chaitear ar muir idir dhá chalafort nó an t-am a chaitear laistigh de
 chalafort. I ndáil leis an mbreosla a úsáidtear i rith tréimhse áirithe, ní mór
 an cineál breosla agus an méid sulfair a shonrú.
 Ní úsáidfear an cur chuige sin nuair nach bhfuil
 BDN ar fáil ar bord long, go háirithe nuair a bhíonn lastas in úsáid mar
 bhreosla, mar shampla ábhar bruite um ghás nádúrtha leachtaithe (LNG).
 Tá an BDN údaraithe faoi Rialacháin reatha MARPOL
 Iarscríbhinn VI agus coinnítear taifid ábhartha ar bord ar feadh 3 bliana i
 ndiaidh sheachadadh an bhreosla umair agus bíonn fáil orthu go héasca. Tá an
 stocáireamh tréimhsiúil ar thancanna breosla ar bord bunaithe ar léamha
 tancanna breosla. Úsáidtear táblaí tanc atá ábhartha do gach tanc breosla chun cinneadh a
 dhéanamh maidir le toirt tráth léamh an tanc breosla. Sonrófar an
 neamhchinnteacht a bhaineann leis an BDN sa phlean faireacháin dá dtagraítear
 in Airteagal 6. Déanfar léamha tancanna breosla bunaithe ar mhodhanna
 oiriúnacha amhail córais uathoibríocha, sondáil agus tum-théipeanna. Sonrófar
 an modh do shondáil tanc agus an neamhchinnteacht a bhaineann leis sa phlean
 faireacháin dá dtagraítear in Airteagal 6.
 I gcás ina bhfuil méid an bhreosla a chuirtear ar
 bord nó méid an bhreosla atá fágtha sna tancanna á chinneadh in aonaid toirte, á
 sloinneadh i lítir, tiontóidh an chuideachta an méid ó thoirt go dtí mais trí
 úsáid a bhaint as na luachanna iarbhír dlúis. Cinnfidh an chuideachta an dlús
 iarbhír trí cheann amháin de na modhanna seo a leanas a úsáid:
 (a)
 córais tomhais ar bord;
 (b)
 an dlús arna thomhas ag an soláthróir breosla tráth
 a chuirtear an breosla ar bord agus taifeadta ar shonrasc an bhreosla nó ar an
 nóta seachadta.
 Léireofar agus cinnfear an dlús iarbhír in
 kg/lítear do theocht infheidhme do thomhas sonrach. Sna cásanna sin nach bhfuil
 luachanna iarbhír dlúis ar fáil ina leith, cuirfear fachtóir caighdeánach dlúis
 ar fáil don chineál breosla ábhartha i ndiaidh cheadú an fhíoraitheora a fháil.
 2. Modh B: Faireachán ar thanc
 breosla umair ar bord
 Tá an modh seo bunaithe ar léamha tanc breosla do
 gach tanc breosla ar bord. Déanfar na léamha tanc gach lá nuair a bheidh an
 long ar muir agus gach uair a bheidh an long ag lastáil nó ag dí-lastáil umair.
 Is éard atá i gceist leis an mbreosla ídithe i
 rith na tréimhse ná éagsúlachtaí carnacha idir leibhéal an tanc breosla idir an
 dá léamh.
 Is éard atá i gceist le tréimhse an méid ama a
 chaitear ar muir idir dhá chalafort agus laistigh de chalafort. I ndáil leis an
 mbreosla a úsáidtear i rith tréimhse áirithe, ní mór an cineál breosla agus an
 méid sulfair a shonrú.
 Déanfar léamha tancanna breosla bunaithe ar
 mhodhanna oiriúnacha amhail córais uathoibríocha, sondáil agus tum-théipeanna.
 Sonrófar an modh do shondáil tanc agus an neamhchinnteacht a bhaineann leis sa phlean
 faireacháin dá dtagraítear in Airteagal 6.
 I gcás go bhfuil méid an bhreosla a chuirtear ar
 bord nó méid an bhreosla atá fágtha sna tancanna á chinneadh bunaithe ar aonaid
 toirte, á sloinneadh i lítir, tiontóidh an chuideachta an méid ó thoirt go dtí
 mais trí úsáid a bhaint as na luachanna iarbhír dlúis. Cinnfidh an chuideachta
 an dlús iarbhír trí cheann amháin de na modhanna seo a leanas a úsáid:
 (a)
 córais tomhais ar bord;
 (b)
 an dlús arna thomhas ag an soláthróir breosla tráth
 a chuirtear an breosla ar bord agus taifeadta ar shonrasc an bhreosla nó ar an
 nóta seachadta.
 Léireofar agus cinnfear an dlús iarbhír in
 kg/lítear do theocht infheidhme do thomhas sonrach. Sna cásanna sin nach bhfuil
 luachanna iarbhír dlúis ar fáil ina leith, cuirfear fachtóir caighdeánach dlúis
 ar fáil don chineál breosla ábhartha i ndiaidh cheadú an fhíoraitheora a fháil.
 3. Modh C: Sreabhmhéadair do
 phróisis infheidhme dócháin
 Tá an modh seo bunaithe ar shreafaí breosla
 tomhaiste ar bord. Cuirfear na sonraí ó na sreabhmhéadair ar fad atá nasctha le
 foinsí ábhartha astaíochtaí le chéile chun cinneadh a dhéanamh maidir le
 hídiú breosla do thréimhse shonrach.
 Is éard atá i gceist le tréimhse an méid ama a
 chaitear ar muir idir dhá chalafort agus laistigh de chalafort. I ndáil leis an
 mbreosla a úsáidtear i rith tréimhse áirithe, ní mór faireachán a dhéanamh ar
 an gcineál breosla agus an méid sulfair.
 Sonrófar na modhanna calabraithe atá á gcur i
 bhfeidhm agus an neamhchinnteacht a bhaineann le sreabhmhéadair sa phlean
 faireacháin dá dtagraítear in Airteagal 6.
 I gcás ina bhfuil an méid breosla ídithe á
 chinneadh bunaithe ar aonaid toirte, á sloinneadh i lítir, tiontóidh an
 chuideachta an méid ó thoirt go dtí mais trí úsáid a bhaint as na luachanna
 iarbhír dlúis. Cinnfidh an chuideachta an dlús iarbhír trí cheann amháin de na
 modhanna seo a leanas a úsáid:
 (a)
 córais tomhais ar bord;
 (b)
 an dlús arna thomhas ag an soláthróir breosla tráth
 a chuirtear an breosla ar bord agus taifeadta ar shonrasc an bhreosla nó ar an
 nóta seachadta.
 Léireofar agus cinnfear an dlús iarbhír in
 kg/lítear do theocht infheidhme do thomhas sonrach. Sna cásanna sin nach bhfuil
 luachanna iarbhír dlúis ar fáil ina leith, cuirfear fachtóir caighdeánach dlúis
 ar fáil don chineál breosla ábhartha i ndiaidh fhaomhadh an fhíoraitheora a
 fháil.
 4. Modh D: Tomhas astaíochtaí
 díreacha
 Féadfar tomhais na n‐astaíochtaí díreacha a
 úsáid do mhuiraistir laistigh de raon feidhme an Rialacháin seo agus
 d’astaíochtaí a tharlaíonn i gcalafoirt atá lonnaithe i ndlínse Ballstáit.
 Áireoidh CO2 arna astú CO2 a astaíonn príomhinnill,
 innill chúnta, coirí agus gineadóirí triathgháis. I ndáil le longa ar a bhfuil
 an tuairisciú bunaithe ar an modh seo, déanfar an t‐ídiú breosla a ríomh
 ag baint úsáide as na hastaíochtaí tomhaiste CO2 agus as fachtóir
 infheidhme astaíochtaí na mbreoslaí ábhartha.
 Tá an modh seo bunaithe ar chinneadh sreafaí
 astaíochtaí CO2 i múcháin (tonnadóirí) gás sceite trí thiúchan CO2
 an gháis sceite a mhéadú faoi shreabhadh an gháis sceite.
 Sonrófar na modhanna calabraithe atá á gcur i
 bhfeidhm agus an neamhchinnteacht a bhaineann leis na gléasanna atá in úsáid sa
 phlean faireacháin dá dtagraítear in Airteagal 6.
 IARSCRÍBHINN II
 Faireachán ar fhaisnéis eile is
 ábhartha maidir leis an aeráid
 A.- Faireachán in aghaidh an mhuiraistir (Airteagal 9)
 Chun críocha faireachán a dhéanamh ar fhaisnéis
 eile is ábhartha maidir leis an aeráid in aghaidh an mhuiraistir (Airteagal 9),
 tabharfaidh cuideachtaí aird ar na rialacha seo a leanas:
 Déanfar an dáta agus an uair a imíonn long ó
 chalafort agus an uair a thagann sé isteach i gcalafort a mheas de réir mheán‐am
 Greenwich (GMT). Déanfar an méid ama a chaitear ar muir a ríomh bunaithe ar
 fhaisnéis a bhaineann le faisnéis i ndáil le himeacht ó chalafort agus teacht
 isteach i gcalafort agus ní bheidh an t-am a chaitear ar ancaire san áireamh.
 D’fhéadfadh gurb éard a bheadh i gceist leis
 an bhfad a thaistealaítear ná an tslí is dírí idir an calafort óna n-imítear
 agus an calafort a dtagtar isteach ann nó an fad iarbhír a thaistealaítear. I gcás
 ina n‐úsáidtear fad an tslí is dírí idir an calafort óna n-imítear agus
 an calafort a dtagtar isteach ann, ba cheart fachtóir coimeádach ceartúcháin a
 chur san áireamh d’fhonn a áirithiú nach bhfuil an fad a taistealaíodh á meas
 faoina luach. Sonrófar sa phlean faireacháin dá dtagraítear in Airteagal 6
 cén ríomh faid a úsáidfear agus, más gá, an fachtóir ceartaithe a úsáidfear. Is
 i muirmhílte a shloinnfear an fad a thaistealaítear.
 I ndáil le longa paisinéirí, úsáidfear an líon
 paisinéirí chun léargas a thabhairt ar an lastas arna iompar. I gcás gach
 catagóra eile long, is i dtonaí méadracha agus méadair chiúbacha lastais a
 bheidh an méid lastais á shonrú.
 Cinnfear obair iompair tríd an bhfad a thaistealaítear
 a mhéadú faoi mhéid an lastais arna iompar.
 B. Faireachán ar bhonn bliantúil (Airteagal 10)
 Chun críocha faireachán a dhéanamh ar
 fhaisnéis eile is ábhartha maidir leis an aeráid ar bhonn bliantúil,
 tabharfaidh cuideachtaí aird ar na rialacha seo a leanas:
 Ba cheart na luachanna a
 bhfuil faireachán le déanamh orthu de réir Airteagal 10 a chinneadh trí
 chomhiomlánú na sonraí a bhaineann leis an muiraistear faoi seach.
 Déanfar faireachán ar mheán‐éifeachtúlacht
 fuinnimh trí úsáid a bhaint as ceithre tháscaire ar a laghad, ídiú breosla
 bunaithe ar an fad a taistealaíodh, ídiú breosla bunaithe ar obair iompair, na
 hastaíochtaí CO2 bunaithe ar an fad a taistealaíodh agus na
 hastaíochtaí CO2 bunaithe ar obair iompair, a dhéanfar a ríomh mar
 seo a leanas:
 Ídiú breosla bunaithe ar an fad a thaistealaítear
 = ídiú iomlán breosla in aghaidh na bliana / fad iomlán a thaistealaítear
 Ídiú breosla bunaithe ar obair iompair = ídiú
 iomlán breosla in aghaidh na bliana / obair iomlán iompair
 Astaíochtaí CO2 bunaithe ar an fad
 a thaistealaítear = astaíochtaí iomlána CO2 in aghaidh na bliana /
 fad iomlán a thaistealaítear
 Astaíochtaí CO2 bunaithe ar obair
 iompair = astaíochtaí iomlána CO2 in aghaidh na bliana / obair
 iomlán iompair
 RÁITEAS AIRGEADAIS REACHTACH
 1. CREATLACH AN TOGRA/TIONSCNAIMH
 1.1. Teideal an togra/tionscnaimh
 1.2. Réimsí
 beartais lena mbaineann i gcreat ABM/ABB
 1.3. An
 cineál togra/tionscnaimh
 1.4. Cuspóirí
 1.5. Foras
 an togra/tionscnamh
 1.6. Fad
 agus tionchar airgeadais
 1.7. Modhanna
 bainistíochta atá beartaithe
 2. BEARTA BAINISTÍOCHTA
 2.1. Rialacha
 faireacháin agus tuairiscithe
 2.2. Córas
 bainistíochta agus rialaithe
 2.3. Bearta
 chun calaois agus neamhrialtachtaí a chosc
 3. TIONCHAR AIRGEADAIS A MHEASTAR A BHEIDH
 AG AN TOGRA/TIONSCNAIMH
 3.1. Ceannteidil
 an chreata airgeadais ilbhliantúil agus na línte buiséid ar a n-imrítear
 tionchar
 3.2. An
 tionchar a mheastar a bheidh ag an togra/tionscnamh ar chaiteachas
 3.2.1. Achoimre ar an
 tionchar a mheastar a bheidh ag an togra/tionscnamh ar chaiteachas
 3.2.2. An tionchar a
 mheastar a bheidh ag an togra/tionscnamh ar leithreasuithe faoi chomhair
 oibríochtaí
 3.2.3. An tionchar a
 mheastar a bheidh ag an togra/tionscnamh ar leithreasuithe de chineál
 riaracháin
 3.2.4. Comhoiriúnacht don
 chreat airgeadais ilbhliantúil reatha
 3.2.5. Ranníocaíochtaí ó
 thríú páirtithe
 3.3. An tionchar a mheastar a
 bheidh ar ioncam
 RÁITEAS AIRGEADAIS REACHTACH
 1. LEAGAN AMACH AN TOGRA/TIONSCNAIMH
 1.1. Teideal an togra/tionscnaimh
 Rialachán
 ó Pharlaimint na hEorpa agus ón gComhairle i ndáil le faireachán, tuairisciú
 agus fíorú na n‐astaíochtaí dé-ocsaíde carbóin ó mhuiriompar.
 1.2. Réimsí beartais lena
 mbaineann i gcreat ABM/ABB[30]
 Réimse
 beartais 34 = ‘Gníomhú ar son na haeráide’
 1.3. An cineál togra/tionscnaimh
 X Baineann an togra/tionscnamh le beart nua
 ̈ Baineann an togra/tionscnamh le beart nua a leanann treoirthionscadal/réamhbheart[31]
 ̈ Baineann an togra/tionscnamh le síneadh ar bheart atá ann cheana
 ̈ Baineann an togra/tionscnamh le beart a atreoraíodh i dtreo birt nua
 1.4. Cuspóirí
 1.4.1. Cuspóirí straitéiseacha
 ilbhliantúla an Choimisiúin ar a bhfuil an togra/tionscnamh dírithe
 Astaíochtaí
 gáis cheaptha teasa a laghdú faoi 20 %, ar a laghad, i gcomparáid le
 leibhéil 1990 nó 30 %, má tá na dálaí ceart; cion na bhfoinsí d’fhuinneamh
 in‐athnuaite san ídiú fuinnimh deiridh a mhéadú go 20 % ; agus
 éifeachtúlacht fuinnimh a mhéadú 20 %
 1.4.2. Cuspóirí sonracha agus na
 gníomhaíochtaí ABM/ABB lena mbaineann
 Cuspóir sonrach Uimh. 1
 Cuidiú,
 trí bhearta aeráide ar leibhéal an AE, leis an gcuspóir fadtréimhseach a
 bhaineann le tiúchan gáis cheaptha teasa san atmaisféar a chobhsú ag leibhéal a
 chuirfeadh cosc ar thrasnaíocht chontúirteach antrapaigineach leis an gcóras
 aeráide.
 Gníomhaíochtaí ABM/ABB lena mbaineann
 Cód
 ABB 34 02: Gníomhú ar son na haeráide ar leibhéal an AE agus go hidirnáisiúnta
 Cuspóir sonrach Uimh. 2
 Beartais
 uaillmhianacha gníomhaíochta aeráide a shaothrú ar leibhéal idirnáisiúnta chun
 an cuspóir fadtréimhseach a bhaineann le tiúchan gáis cheaptha teasa san
 atmaisféar a chobhsú ag leibhéal a chuirfeadh cosc ar thrasnaíocht
 chontúirteach antrapaigineach leis an gcóras aeráide.
 Gníomhaíochta) ABM/ABB lena mbaineann
 Cód ABB 34 02: Gníomhú ar son na haeráide ar leibhéal an AE agus go hidirnáisiúnta
 1.4.3. An toradh agus an tionchar a
 bhfuil súil leis
 Sonraigh an tionchar a
 bheadh ag an togra/tionscnamh ar na tairbhithe/grúpaí ar a bhfuil sé dírithe.
 Sholáthródh
 cur chun feidhme córais chun faireachán, tuairisciú agus fíorú a dhéanamh ar
 astaíochtaí gáis cheaptha teasa ó longa sonraí maidir leis na hastaíochtaí sin
 nach bhfuil ach á meas faoi láthair mar gheall ar easpa ceanglas oiriúnach
 tuairiscithe. Is féidir a bheith ag súil go dtarraingeodh faireachán agus
 tuairisciú ar a leithéid d’astaíochtaí agus táscairí ar ídiú breosla agus ar
 éifeachtúlacht long aird laistigh den earnáil muiriompair ar chostais
 ghaolmhara breosla agus ar deiseanna feabhais.
 De
 réir an Mheasúnaithe Tionchair, táthar ag súil go mbeidh laghduithe ar astaíochtaí
 agus coigiltis bhreosla suas le 2 % i gcomparáid leis na gnáthfhigiúirí.
 Is ionann é sin agus glanchoigiltis chostas de suas le EUR 1.2 billiún in
 aghaidh na bliana don earnáil in 2030 mar gheall ar bhillí breosla laghdaithe.
 1.4.4. Táscairí lena léirítear toradh
 agus tionchar
 Sonraigh na táscairí
 lena léirítear an faireachán ar chur chun feidhme an togra/tionscnaimh..
 Líon
 agus céatadán na long a bhfuil faireachán agus tuairisciú á ndéanamh acu ar a n‐astaíochtaí
 i gcomhréir leis an rialachán i gcomparáid leis an líon long atá ag teacht
 isteach i gcalafoirt an AE
 Astaíochtaí
 bliantúla CO2 ó mhuiriompar laistigh de raon feidhme an AE, arna
 dtomhas ar bord agus bunaithe ar ídiú breosla
 1.5. Foras an togra/tionscnamh
 1.5.1. Na ceanglais is gá a
 chomhlíonadh sa ghearrthéarma nó san fhadtéarma
 Inniu,
 ní fios go baileach líon na n-astaíochtaí CO2 agus na ngás ceaptha
 teasa eile atá ag teacht ó mhuiriompar AE-gaolmhar mar gheall ar easpa faireacháin
 agus tuairiscithe ar a leithéid sin d’astaíochtaí. Aithníodh sa mheasúnú
 tionchair agus sa chomhairliúchán leis na páirtithe leasmhara gur
 réamhriachtanas do bheart margadhbhunaithe ar bith córas láidir faireacháin,
 tuairiscithe agus fíorúcháin (MRV) do gháis cheaptha teasa ó mhuiriompar, bíodh
 a leithéid á chur i bhfeidhm ar leibhéal an AE nó ar leibhéal domhanda.
 Trí
 thús a chur le córas MRV mar chéad chéim, is féidir níos mó ama a chaitheamh ar
 an bplé agus ar an gcinnteoireacht maidir le spriocanna laghdaithe astaíochtaí
 agus bearta margadhbhunaithe chun na laghduithe sin a bhaint amach ag an
 gcostas is ísle agus is féidir. Tá sé seo ábhartha go háirithe i gcás pléití ar
 leibhéal domhanda san IMO. Os a choinne sin, ba cheart go gcuideodh córas
 láidir MRV le deireadh a chur le bacainní margaidh, go háirithe bacainní a
 bhaineann le heaspa faisnéise maidir le héifeachtúlacht long.
 Tá
 tuilleadh mínithe le fáil i meabhrán míniúcháin an togra
 1.5.2. Luach breise a bhaineann le
 rannpháirteachas an AE
 Ó
 tharla go ndéantar na gealltanais uileghabhálacha maidir le hathrú aeráide ar
 leibhéal an Aontais, lena n‐áirítear sprioc an laghdaithe ar astaíochtaí
 don earnáil muiriompair do 2050 mar atá bunaithe sa Pháipéar Bán ar Iompar,
 baineann éifeacht chomh maith céanna leis na rialacha atá riachtanach chun
 córas MRV ar an leibhéal seo a fhorbairt. Os a choinne sin, áiritheoidh an
 creat dlí seo éifeachtúlacht trí chóras MRV comhchuibhithe a úsáid i gcás muiraistear
 long idir calafoirt Ballstát difriúil a dhéanfaidh cuntas do thart ar 90 %
 de chuairteanna calafoirt i mBallstáit an AE. Os a choinne sin, trí fheidhmiú ar
 leibhéal an AE, d’fhéadfaí saobhadh iomaíochta sa mhargadh inmheánach a
 sheachaint trí bhacainní cothroma comhshaoil a áirithiú ar longa atá ag teacht
 isteach i gcalafoirt an AE.
 1.5.3. Ceachtanna a foghlaimíodh ó
 thaithí eile dá leithéid san am a chuaigh thart
 Léiríonn
 bearta chun astaíochtaí gáis cheaptha teasa a laghdú in earnálacha eile, go
 háirithe an EU-ETS – an córas teorannaithe agus trádála astaíochtaí is mó ar
 domhan - an gá atá le rialacha láidre chun faireachán, tuairisciú agus fíorú a
 dhéanamh ar astaíochtaí. Is é is aidhm dó comhthuiscint a áirithiú maidir leis
 an sainmhíniú ar an rud is tona amháin CO2 arna astú ag suiteáil nó ag
 oibreoir.
 1.5.4. Comhoiriúnacht d'ionstraimí
 iomchuí eile agus sineirgíocht a d'fhéadfadh a bheith ann
 Ainneoin
 go n‐áiríonn na rialacha atá beartaithe do chóras MRV don earnáil muiriompair
 na gnéithe sonracha den mhodh iompair seo, tá an cur chuige bunúsach faireacháin
 agus tuairiscithe inchomparáide leis an gcóras MRV atá in úsáid laistigh de raon
 feidhme EU-ETS.
 Ba
 cheart go n‐éascódh sé sin comparáid idir na hiarrachtaí atá á ndéanamh
 astaíochtaí a laghdú in earnálacha difriúla agus i measc modhanna iompair
 éagsúla.
 1.6. Fad agus tionchar airgeadais
 ̈ Togra/tionscnamh a bheidh i bhfeidhm ar
 feadh tréimhse teoranta
 –
 ̈ Togra/tionscnamh a bheidh i bhfeidhm ón [LL/MM]BBBB go dtí an
 [LL/MM]BBBB
 –
 ̈ Tionchar airgeadais ó BBBB go BBBB
 X Togra/tionscnamh a bheidh i bhfeidhm ar feadh tréimhse
 neamhtheoranta
 –
 Cuirfear chun feidhme é le linn na tréimhse tosaigh
 ó 2016 go 2017,
 –
 cuirfear ag feidhmiú go hiomlán faoi 2018 é.
 1.7. Modhanna bainistíochta atá beartaithe[32]
 X Bainistíocht dhíreach láraithe ag an gCoimisiún
 ̈ Bainistíocht indíreach láraithe trí na
 cúraimí cur chun feidhme a tharmligean chuig:
 –
 ̈ gníomhaireachtaí feidhmiúcháin
 –
 ̈ comhlachtaí bunaithe ag na Comhphobail[33]
 –
 ̈ comhlachtaí náisiúnta san earnáil phoiblí/comhlachtaí a bhfuil misean
 de sheirbhís phoiblí acu
 –
 ̈ daoine a bhfuil sé de chúram orthu bearta ar leith a chur chun
 feidhme de bhun Theideal V den Chonradh ar an Aontas Eorpach agus atá
 sainaitheanta sa ghníomh bunaidh ábhartha de réir bhrí de chuid Airteagal 49
 den Rialachán Airgeadais
 ̈ Bainistíocht atá comhroinnte leis na Ballstáit
 ̈ Bainistíocht dhíláraithe le tríú tíortha
 ̈ Comhbhainistíocht le
 heagraíochtaí idirnáisiúnta (tabhair sonraí)
 I gcás ina sonraítear níos mó ná modh
 bainistíochta amháin, tabhair sonraí sa roinn"Nótaí" le do thoil.
 Nótaí
 Baineann na
 bearta a theastaíonn chun an córas MRV atá beartaithe, a mbeidh impleachtaí
 buiséadacha aige, a chur chun feidhme le forbairt uirlisí TF, nó, go sonrach,
 le síneadh a chur leis na huirlisí reatha atá in úsáid cheana ag an
 nGníomhaireacht Eorpach um Shábháilteacht Mhuirí, costais riaracháin san
 áireamh. Is é an Coimisiún a sholáthróidh an buiséad don tionscadal aonuaire
 seo, faoi líne bhuiséid 34 02 01 na hArd-Stiúrthóireachta um Ghníomhú
 ar son na hAeráide.
 Braitheann
 rannpháirtíocht fhéideartha EMSA le cúram coimhdeach ábhartha na
 gníomhaireachta faoi seach, cúram atá le gníomhachtú ag Bord EMSA.
 Mar gheall ar
 a uathoibríoch is atá sé, meastar go bhféadfadh an fhoireann atá ag obair in
 EMSA faoi láthair freagracht a ghlacadh as oibriú na huirlise.
 2. BEARTA BAINISTÍOCHTA
 2.1. Rialacha faireacháin agus
 tuairiscithe
 Tiocfaidh
 an Coimisiún le chéile go rialta leis na comhairleoirí atá i mbun an uirlis TF riachtanach
 a fhorbairt (síneadh ar an gcóras reatha THETIS atá á oibriú ag EMSA) chun faireachán
 a dhéanamh ar dhul chun cinn na hoibre.
 2.2. Córas bainistíochta agus
 rialaithe
 2.2.1. Na rioscaí a aithníodh
 Ní
 bhaineann aon rioscaí buiséid leis an togra a d'éileodh bearta nach bhfuil san
 áireamh i gcreat rialaithe buiséid an AE.
 2.2.2. Modhanna rialaithe atá beartaithe
 Ní
 theastaíonn aon mhodhanna sonracha rialaithe, bainfear úsáid as sásraí caighdeánacha
 nuair is iomchuí.
 2.2.3. Costais agus tairbhí rialuithe
 agus ráta dóchúil neamh‐chomhlíontachta
 Ní
 dócha go mbeidh na sásraí caighdeánacha atá beartaithe mar bhonn le costais
 bhreise. Ó tharla rialuithe caighdeánacha a bheith i gceist, níltear ag súil le
 neamh‐chomhlíontacht.
 2.3. Bearta chun calaois agus
 neamhrialtachtaí a chosc
 Sonraigh bearta
 coisctheacha agus cosanta atá ann cheana nó atá beartaithe.
 Níl
 gá le bearta sonracha. Beidh feidhme leis an ngnáthchreat le haghaidh conarthaí
 agus soláthairtí.
 3. AN TIONCHAR AIRGEADAIS A MHEASTAR A
 BHEIDH AG AN TOGRA/TIONSCNAIMH
 3.1. Ceannteidil an chreata
 airgeadais ilbhliantúil agus na línte buiséid ar a n-imrítear tionchar
 · Línte buiséid atá ann cheana
 In ord línte buiséid
 agus cheannteideal an chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Tuairisc............................................................] || LD/LN ([34]) || ó thíortha CSTE[35] || ó thíortha is iarrthóirí[36] || ó thríú tíortha || de réir bhrí Airteagail 18(1) (aa) de chuid an Rialacháin Airgeadais
 2 || 34 02 01 [Laghdú ar astaíochtaí gáis cheaptha teasa an AE] || LD || NÍL || NÍL || NÍL || NÍL
 · Línte nua buiséid atá á n-iarraidh
 In ord línte buiséid
 agus cheannteideal an chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Ceannteideal............................................] || LD/LN || ó thíortha CSTE || ó thíortha is iarrthóirí || ó thríú tíortha || de réir bhrí Airteagail 18(1) (aa) de chuid an Rialacháin Airgeadais
 || [XX.YY.YY.YY] || || TÁ/NÍL || TÁ/NÍL || TÁ/NÍL || TÁ/NÍL
 3.2. An tionchar a mheastar a
 bheidh ag an togra/tionscnamh ar chaiteachas
 [Ní mór an chuid seo a
 líonadh isteach ar an scarbhileog ar shonraí buiséid de chineál riaracháin (an
 dara doiciméad atá san iarscríbhinn a ghabhann leis an ráiteas airgeadais seo)
 a bheidh le huaslódáil chuig CISNET chun críocha comhairliúcháin idir-rannaigh.
 3.2.1. Achoimre ar an tionchar a mheastar
 a bheidh ag an togra/tionscnamh ar chaiteachas
 EUR milliún (go dtí an tríú deachúil)
 Ceannteideal an chreata airgeadais ilbhliantúil: || 2 || Acmhainní nádúrtha a chaomhnú agus a bhainistiú
 DG: CLIMA || || || 2016 || 2017 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáin (féach pointe 1.6) || IOMLÁN
  Leithreasuithe faoi chomhair oibríochtaí || || || || || || || ||
 34 02 01 || Gealltanais || (1) || 0.500 || || || || || || || 0.500
 Íocaíochtaí || (2) || 0.200 || 0.300 || || || || || || 0.500
 Uimhir na líne buiséid || Gealltanais || (1a) || || || || || || || ||
 Íocaíochtaí || (2a) || || || || || || || ||
 Leithreasuithe de chineál riaracháin arna maoiniú ó chlúdach clár sonrach[37] || || || || || || || ||
 Uimhir na líne buiséid || || (3) || || || || || || || ||
 IOMLÁN na leithreasuithe i gcomhair DG CLIMA || Gealltanais || =1+1a +3 || 0.500 || || || || || || || 0.500
 Íocaíochtaí || =2+2a +3 || 0.200 || 0.300 || || || || || || 0.500
  IOMLÁN leithreasuithe faoi chomhair oibríochtaí || Gealltanais || (4) || 0.500 || || || || || || || 0.500
 Íocaíochtaí || (5) || 0.200 || 0.300 || || || || || || 0.500
  IOMLÁN leithreasuithe de chineál riaracháin arna maoiniú ó chlúdach na gclár sonrach || (6) || || || || || || || ||
 IOMLÁN leithreasuithe do CHEANNTEIDEAL 2 den chreat airgeadais ilbhliantúil || Gealltanais || =4+ 6 || 0.500 || || || || || || || 0.500
 Íocaíochtaí || =5+ 6 || 0.200 || 0.300 || || || || || || 0.500
 Má tá tionchar ag an togra/tionscnamh ar níos mó ná
 ceannteideal amháin:
  IOMLÁN leithreasuithe faoi chomhair oibríochtaí || Gealltanais || (4) || || || || || || || ||
 Íocaíochtaí || (5) || || || || || || || ||
  IOMLÁN leithreasuithe de chineál riaracháin arna maoiniú ó chlúdach na gclár sonrach || (6) || || || || || || || ||
 IOMLÁN leithreasuithe faoi CHEANNTEIDIL 1 go 4 den chreat airgeadais ilbhliantúil (Méid tagartha) || Gealltanais || =4+ 6 || || || || || || || ||
 Íocaíochtaí || =5+ 6 || || || || || || || ||
 Ceannteideal an chreata airgeadais ilbhliantúil || 5 || ‘Caiteachas riaracháin’
 EUR milliún (go dtí an tríú deachúil)
 || || || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 DG: <.......> ||
  Acmhainní daonna || || || || || || || ||
  Caiteachas riaracháin eile || || || || || || || ||
 IOMLÁN DG <.......> || Leithreasuithe || || || || || || || ||
 IOMLÁN leithreasuithe do CHEANNTEIDEAL 5 den chreat airgeadais ilbhliantúil || (Iomlán gealltanas = Iomlán íocaíochtaí) || || || || || || || ||
 EUR milliún (go dtí an tríú deachúil)
 || || || 2016 || 2017 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 IOMLÁN na leithreasuithe faoi CHEANNTEIDIL 1 go 5 den chreat airgeadais ilbhliantúil || Gealltanais || 0.500 || || || || || || ||
 Íocaíochtaí || 0.200 || 0.300 || || || || || ||
 3.2.2. An tionchar a mheastar a
 bheidh ag an togra/tionscnamh ar leithreasuithe faoi chomhair oibríochtaí
 –
 ̈ Ní éilíonn an togra/tionscnamh go n-úsáidfear leithreasuithe faoi
 chomhair oibríochtaí
 –
 ̈ Éilíonn an togra/tionscnamh go n-úsáidfear leithreasuithe faoi chomhair
 oibríochtaí, mar a mhínítear thíos:
 Leithreasuithe faoi chomhair gealltanas in EUR milliún
 (go dtí an tríú deachúil)
 Sonraigh cuspóirí agus aschuir ò || || || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 ASCHUIR
 Saghas[38] || Meánchostas || Líon || Costas || Líon || Costas || Líon || Costas || Líon || Costas || Líon || Costas || Líon || Costas || Líon || Costas || Líon Iomlán || Costas iomlán
 CUSPÓIR SONRACH UIMH 1[39] || || || || || || || || || || || || || || || ||
 - Aschur || || || || || || || || || || || || || || || || || ||
 - Aschur || || || || || || || || || || || || || || || || || ||
 - Aschur || || || || || || || || || || || || || || || || || ||
 Fo-iomlán do chuspóir sonrach Uimh. 1 || || || || || || || || || || || || || || || ||
 CUSPÓIR SONRACH Uimh 2... || || || || || || || || || || || || || || || ||
 - Aschur || || || || || || || || || || || || || || || || || ||
 Fo-iomlán do chuspóir sonrach Uimh. 2 || || || || || || || || || || || || || || || ||
 COSTAS IOMLÁN || || || || || || || || || || || || || || || ||
 3.2.3. An tionchar a mheastar a
 bheidh ag an togra/tionscnamh ar leithreasuithe de chineál riaracháin
 3.2.3.1. Achoimre
 –
 X Ní éilíonn an togra/tionscnamh go n-úsáidfear
 leithreasuithe de chineál riaracháin
 –
 ̈ Éilíonn an togra/tionscnamh go n-úsáidfear leithreasuithe de cineál riaracháin,
 mar a mhínítear thíos:
 EUR milliún (go dtí an tríú deachúil)
 || Bliain N[40] || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 CEANNTEIDEAL 5 den chreat airgeadais ilbhliantúil || || || || || || || ||
 Acmhainní daonna || || || || || || || ||
 Caiteachas riaracháin eile || || || || || || || ||
 Fo-iomlán CHEANNTEIDEAL 5 den chreat airgeadais ilbhliantúil || || || || || || || ||
 Lasmuigh de CHEANNTEIDEAL 5[41] den chreat airgeadais ilbhliantúil || || || || || || || ||
 Acmhainní daonna || || || || || || || ||
 Caiteachas eile de chineál riaracháin || || || || || || || ||
 Fo-iomlán lasmuigh de CHEANNTEIDEAL 5 den chreat airgeadais ilbhliantúil || || || || || || || ||
 IOMLÁN || || || || || || || ||
 Soláthrófar na
 hacmhainní daonna is gá le baill foirne ón Ard-Stiúrthóireacht a bhfuil
 bainistíocht an bhirt faoina gcúram cheana agus/nó atá ath-imlonnaithe taobh
 istigh den Ard‐Stiúrthóireacht, mar aon le haon leithdháileadh breise a
 d'fhéadfaí a thabhairt don Ard‐Stiúrthóireacht atá i mbun bainistíochta
 faoi chuimsiú an nós imeachta maidir le leithdháileadh bliantúil i bhfianaise
 na srianta buiséadacha.
 3.2.3.2. Na hacmhainní daonna a
 mheastar a bheidh riachtanach
 –
 X Ní éilíonn an togra/tionscnamh go n-úsáidfear acmhainní
 daonna
 –
 ̈ Éilíonn an togra/tionscnamh go n-úsáidfear acmhainní daonna mar a
 mhínítear thíos:
 Sloinnfear an meastachán in aonaid de
 choibhéis lánaimseartha
 || || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6)
 || Poist don phlean bunaithe (oifigigh agus gníomhairí sealadacha)
 || XX 01 01 01 (Ceanncheathrú agus Oifigí Ionadaíocht an Choimisiúin) || || || || || || ||
 || XX 01 01 02 (Toscaireachtaí) || || || || || || ||
 || XX 01 05 01 (Taighde indíreach) || || || || || || ||
 || 10 01 05 01 (Taighde díreach) || || || || || || ||
  Pearsanra seachtrach (in aonaid de Choibhéisí Lánaimseartha: FTE)[42]
 || XX 01 02 01 (CA, INT, SNE ón “gclúdach iomlánaíoch”) || || || || || || ||
 || XX 01 02 02 (CA, INT, JED, LA agus SNE sna toscaireachtaí) || || || || || || ||
 || XX 01 04 yy[43] || - sa cheanncheathrú || || || || || || ||
 || - i dtoscaireachtaí || || || || || || ||
 || XX 01 05 02 (CA, SNE, INT - Taighde indíreach) || || || || || || ||
 || 10 01 05 02 (CA, SNE, INT - Taighde díreach) || || || || || || ||
 || Línte buiséid eile (sonraigh) || || || || || || ||
 || IOMLÁN || || || || || || ||
 Is é XX é an réimse beartais nó an teideal buiséid
 lena mbaineann.
 Soláthrófar na hacmhainní
 daonna is gá le baill foirne ón Ard-Stiúrthóireacht a bhfuil bainistíocht an
 bhirt faoina gcúram cheana agus/nó atá ath-imlonnaithe taobh istigh den
 Ard-Stiúrthóireacht, mar aon le haon leithdháileadh breise a d'fhéadfaí a
 thabhairt don Ard-Stiúrthóireacht atá i mbun bainistíochta faoi chuimsiú an nós
 imeachta maidir le leithdháileadh bliantúil i bhfianaise na srianta
 buiséadacha.
 .
 Cur síos ar na cúraimí
 a bheidh le déanamh:
 Oifigigh agus foireann shealadach ||
 Foireann sheachtrach ||
 3.2.4. Comhoiriúnacht leis an gcreat
 airgeadais ilbhliantúil reatha
 –
 X Tá an togra/tionscnamh comhoiriúnach
 leis an gcreat airgeadais ilbhliantúil reatha.
 –
 ̈ Beidh athchlárú an cheannteidil ábhartha sa chreat airgeadais
 ilbhliantúil i gceist leis an togra/tionscnamh.
 Mínigh an cineál athchláraithe a bhfuil gá leis, agus
 sonraigh na línte buiséid lena mbaineann agus na méideanna comhfhreagracha.
 [...]
 –
 ̈ Éilíonn an togra/tionscnamh go gcuirfear an ionstraim
 sholúbthachta i bhfeidhm nó go ndéanfar athbhreithniú ar an gcreat airgeadais
 ilbhliantúil.[44]
 Mínigh an méid a bhfuil gá leis, agus sonraigh na
 ceannteidil agus na línte buiséid lena mbaineann agus na méideanna
 comhfhreagracha.
 [...]
 3.2.5. Ranníocaíochtaí ó thríú páirtithe
 –
 X Ní dhéantar foráil sa togra/tionscnamh maidir le
 cómhaoiniú le tríú páirtithe.
 –
 Déantar foráil sa togra/tionscnamh maidir leis an
 gcómhaoiniú atá réamh‐mheasta thíos:
 Leithreasuithe in EUR milliún (go dtí an tríú
 deachúil)
 || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || Iomlán
 Sonraigh an comhlacht cómhaoinithe || || || || || || || ||
 IOMLÁN na leithreasuithe cómhaoinithe || || || || || || || ||
 3.3. An tionchar a mheastar a
 bheidh ar ioncam
 –
 X Ní bheidh tionchar airgeadais ar bith ag
 an togra/tionscnamh ar ioncam.
 –
 ̈ Beidh an tionchar airgeadais seo a leanas ag an
 togra/tionscnamh:
 ̈ ar acmhainní dílse
 ̈ ar ioncam ilghnéitheach
 EUR milliún (go dtí an tríú deachúil)
 Líne ioncaim buiséid: || Leithreasuithe atá ar fáil don bhliain airgeadais reatha || Tionchar an togra/tionscnaimh[45]
 Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6)
 Airteagal ............. || || || || || || || ||
 I gcás ioncaim ilghnéithigh atá ‘sannta’, sonraigh
 na línte buiséid a n-imrítear tionchar orthu.
 [...]
 Sonraigh an modh chun an tionchar ar ioncam a
 ríomh.
 [...]
 [1] Cinneadh 1/CP.16
 ó Chomhdháil na bPáirtithe um an UNFCCC ("Comhaontú Chancún").
 [2] Bunaithe
 ar an gCeathrú Tuarascáil Measúnaithe ón bPainéal Idir-Rialtasach ar an Athrú
 Aeráide (IPCC).
 [3] Conclúidí na Comhairle Eorpaí an 29/30.10 2009 agus Rún ó Pharlaimint
 na hEorpa an 4.2 2009 (2008/215(INI)).
 [4] COM(2010) 2020 final.
 [5] Treoir 2003/87/CE agus Cinneadh 406/2009/CE.
 [6] COM(2011) 144 final.
 [7] Athbhreithniú ar MARPOL Iarscríbhinn VI
 [8] Aithris 2 den chinneadh Uimh. 406/2009/CE agus aithris 3 den
 Treoir Uimh. 2009/29/CE
 [9] Dara
 staidéar IMO ar gháis cheaptha teasa, 2009.
 [10] CE
 Delft, 2009 (http://ec.europa.eu/clima/policies/transport/shipping/docs/ghg_ships_report_en.pdf).
 [11] http://ec.europa.eu/clima/policies/transport/shipping/index_en.htmhttp://ec.europa.eu/clima/policies/eccp/second/stakeholder/documentation_en.htm
 [12] http://ec.europa.eu/clima/consultations/0014/index_en.htm
 [13] http://ec.europa.eu/clima/events/0064/index_en.htm
 [14] IHS
 Fairplay, 2011
 [15] IO
 C , , Lch. .
 [16] IO
 C , , Lch. .
 [17] Cinneadh Uimh. 406/2009/CE
 agus Treoir Uimh. 2009/29/CE
 [18] IO L 251, 18.9.2012, lch. 49
 [19] IO L 218, 13.8.2008, lch. 30.
 [20] IO L131, 28.5.2009 lch. 132.
 [21] IO L131, 28.05.2009, lch. 57.
 [22] IO L165,
 18.6.2013, lch 13-40. .
 [23] IO L 251, 18.9.2012, lch. 49
 [24] IO L 281, 23.11.1995, lch. 31.
 [25] IO L 8, 12.1.2001, lch. 1.
 [26] IO
 L 218, 13.8.2008, Lch. 30.
 [27] IO
 L 208, 5.8.2002, Lch. 1.
 [28] IO L 165,18.6.2013 lch.13-40
 [29] IO L 181, 12.7.2012, lch. 30–104
 [30] ABM:
 Bainistiú de réir gníomhaíochta – ABB: Bunú an bhuiséid de réir gníomhaíochtaí.
 [31] Mar a thagraítear dó in Airteagal 49(6)(a) nó (b) den
 Rialachán Airgeadais.
 [32] Is
 féidir mionsonraí ar na modhanna bainistíochta agus tagairtí don Rialachán
 Airgeadais a fheiceáil ar shuíomh gréasáin DG Budg: http://www.cc.cec/budg/man/budgmanag/budgmanag_en.html
 [33] Mar
 a thagraítear dóibh in Airteagal 185 den Rialachán Airgeadais.
 [34] LD
 = Leithreasuithe difreáilte / LN. = Leithreasuithe neamhdhifreáilte
 [35] CSTE:
 Comhlachas Saorthrádála na hEorpa.
 [36] Tíortha
 is iarrthóirí agus, nuair is iomchuí, tíortha ó na Balcáin Thiar a d'fhéadfadh
 a bheith ina n‐iarrthóirí.
 [37] Cúnamh
 agus caiteachas teicniúil agus/nó riaracháin ar mhaithe le cláir agus/nó bearta
 AE (seanlínte ‘BA’), taighde indíreach, taighde díreach a chur chun feidhme.
 [38] Is
 ionann aschur agus táirgí/seirbhísí atá le soláthar (e.g.: líon na malartuithe
 mac léinn a fhaigheann maoiniú, iomlán na gciliméadar de bhóithre a rinneadh,
 etc.).
 [39] Mar a thuairiscítear i bpointe 1.4.2. ‘Cuspóirí sonracha ...’
 [40] Is
 í bliain N an bhliain ina gcuirtear tús le cur chun feidhme an
 togra/tionscnaimh.
 [41] Cúnamh
 agus caiteachas teicniúil agus/nó riaracháin ar mhaithe le clár agus/nó bearta
 AE (seanlínte ‘BA’), taighde indíreach, taighde díreach a chur chun feidhme.
 [42] CA=
 Ball foirne ar conradh; LA = Ball foirne Áitiúil; SNE = Saineolaí Náisiúnta ar
 Iasacht; INT = Ball foirne gníomhaireachta (‘Intérimaire’); JED= ‘Jeune
 Expert en Délégation’ (Saineolaí Sóisearach i dToscaireacht).
 [43] ABM:
 Bainistiú de réir gníomhaíochta – ABB: Bunú an bhuiséid de réir gníomhaíochtaí.
 [44] Féach
 pointí 19 agus 24 den Chomhaontú Idirinstitiúideach.
 [45] A
 fhad a bhaineann le hacmhainní dílse traidisiúnta (dleachtanna talmhaíochta,
 tobhaigh siúcra), ní mór na méideanna a luaitear a bheith ina nglanmhéideanna,
 i.e. méideanna comhlána agus 25 % de chostais bhailiúcháin a bheith bainte
 astu.